d) h a 


November 20, 2018 

© www.awemainta.com 

www.facebook.com/awemainta 
noticia@ awemainta. com 
583-1400 



Cross for Hopo cerca Gobierno 

Pagina 1 7 



un Pasco briyante 



recarga cu 
Af 1.15 of mas 


pa postpaid 

• paga bo cuenta na tempo 
• activa of upgrade pa 
LTE postpaid ilimita 


cumpra un LTE data plan 
ilimita of un 
LTE bundle ilimita 


cumpra, recarga of regala 


Pa Presupuesto 

2019: 

Gastonan 
di oficina di 
Prome Minister 
abahata9 
miyon menos 
cu ex Prome 
Minister 

Pagina 4 



condicionan aplicabel: www.digicelaruba.com 


Digicel 

































2 


AWEMainta 


Diamars, 20 November 2018 


Den 2017 tabatin 333 miyon florin den circulacion 


DEN e reciente relato operacion 2017 di Banco Central por a lesa 
tur e trabou cu e instituto financiero aki a realisa den 2017. Un 
di e aspectonan cu a wordo señala caba ta cu un suma di mas cu 8 
biyon florin a pasa via di e BCA. Asina por ehempel tambe nan ta 
duna un relato di e cantidad di placa (florin) cu tin den circulacion 
aki na Aruba. 

BCA ta e instituto responsabel pa pone den circulacion tanto bi- 
yete como moneda pa cumpli cu e necesidadnan di pueblo y alabes 
maneha un “clearing system” entre BCA, banconan comercial y 
algun otro institucion pa facilita asina e transferencia di fondonan 
entre e participantenan. 

Un logro principal di e meta di BCA pa promove un sistema di 
pago sigur, eficiente y confiabel na e nivel di e miho practicanan. 
Nan ta e unico cu e mandato pa emiti biyete- y monedanan di flo- 
rin na Aruba. Asina por mira cu e biyete di 100 florin ta e biyete 
cu tin mas den circulacion di tur e biyetenan existente. E ta forma 
un 51% di e total di e biyetenan den circulacion pa final di 2017. 
Di otro banda, e biyete di 500 florin ta esun cu menos ta wordo 
uza riba mercado (apenas 4% di e total). 

E cantidad total di biyetenan como tambe e balor cu tin den cir- 
culacion a crece den 2017 cu 7.4% y 9.6%, respectivamente, com- 
para cu aña 2016. Apesar di e uzo amplio di carchinan di pago, 
manera debit y creditcard, y pagonan online, e uzo di biyetenan di 
florin como pago a sigui crece den 2017. 

BCA tambe ta encarga cu emision di monedanan. E cantidad total 
di monedanan como balor cu tin den circulacion a subi den 2017, 
compara cu2016, cu5.1%y3.5% respectivamente. E dos mone- 
danan cu mas ta wordo uza of cu mas tin den circulacion ta di 5 y 



10 cent, sigui despues pa e moneda di 25 cent. 

Den e relato por lesa tambe cu tin un total di 29.3 miyon di florin 
(den biyete) den circulacion y e suma total di moneda cu ta den 
circulacion ta yega na un balor di 36.7 miyon florin. Esalsi ta haci 
cu tin en total di 333 miyon florin den circulacion, tanto den bi- 
yete como moneda. 

Por a lesa tambe cu den 2017 BCA a emiti monedanan conmemo- 
rativo cu balor di 5 florin. E moneda aki a wordo emiti riba 7 di 
februari, 2017 pa conmemora cu Gobierno di Aruba a declara e 
prikichi Arubiano, un especie endemico, como parha nacional di 
Aruba. E ta un tipo di parha cu ta existi solamente na Aruba. 

Cu transcurso di aña, e cantidad di biyetenan di florin falsifica 
ta basta abou. Tabatin algun caso cu a keda presenta. Den tur e 
casonan BCA a alerta e publico di inmediato pa mitiga e riesgo di 
proliferacion di e biyetenan falso. 

Presupuesto 2019 a bay Gobernador 


DURANTE e conferencia di Prensa di Gobierno dialu- 
na mainta, Minister di Finanza Xiomara Ruiz Maduro, a 
informa cu Presupuesto 2019 pronto lo yega Parlamento 
pa e wordo trata. Dialuna mainta el a bay pa Oficina di 
Gobernador. 

E mandatario a bisa cu asina cu e documento ald ta bek 
cerca dje, e lo haci entrega di Presupuesto 2019 na Presi- 
dente di Parlamento. 

Loke ta resulta den e grafico presenta door di e mandatario 
ta cu tin un entrada presupuesta di 1419 miyon florin, 
mientras cu e gastonan ta 1428 miyon. E mandatario a 
papia di un deficit di 25 miyon florin, cu ‘cu ta un re- 
duccion compara cu aña 2018 ora cu e tabata 150 miyon 
florin. E ta un reduccion hopi grandi di e deficit.” Esaki 
mientras cu pa 2020 Gabinete Wever Croes ta programa 
cu mester tin un surplus di 25 miyon florin. 

Den e grafico aki por mira tambe cu e gasto mas grandi 
di Gobierno ta bini di e post di personal cu ta menciona 
un suma di 479 miyon florin, cu a wordo baha for di 485 
miyon florin, manera cu e ta den presupuesto di 2018. “E 
post aki hunto cu e gastonan di interest ta keda un di e 
retonan di mas grandi pa Gobierno. E1 a splica cu e post di 
Servicio y Producto a wordo baha for di 194 miyon pa 188 
miyon florin den 2019. Esaki ta un post cu e mandatario 
ta bisa cu no por baha mas pasobra e ta encera gastonan cu 
servicio cu Gobierno mes kier ofrece na comunidad, y ta 
papia aki di gastonan di seguridad, enseñansa, salubridad, 
etc . Un otro gasto grandi ta esun di subsidio cu ta 211 
miyon florin. 

E gastonan di interest tambe ta un post basta halto, di 
230 miyon florin pa aña. Si haci un comparacion cu e en- 
tradanan calcula pa 2019, loke cu Aruba ta bay paga na 
interest ta 16.2% di e total di e entradanan ey. Pa por baha 
e interest aki ta importante pa Aruba yega na un surplus, 
unda cu por cuminsa paga riba e debenan mes y cual ta 
haci cu e interest lo baha asina cu e suma cu debe tambe 
baha. 

“E necesidad financiero pa 2019 ta 401 miyon florin, di 
cual 376 miyon florin ta pa paga debenan existente y e 
25 miyon florin ta debe nobo cu ta bay wordo crea pa por 
cumpli cu tur gasto. “ 

Pa loke ta entradanan, por constata cu Aruba ta ricibi di 
belasting directo y indirecto un total di 1.201 miyon flo- 
rin, di cual 610 miyon florin ta procedente di belastingnan 
directo. 

Den e presupuesto supletorio 2018, Gobierno a procesa e 

conseho cu a haya recientemente for di CAFT. E conseho 
di CAFT aki cu ta data di 8 di november ultimo, no a wor- 
do haci publico ainda, Minister di Finanza Xiomara Ruiz 
Maduro a splica den e conferencia di prensa di Gobierno 
dialuna mainta. 

Den e infografico cu a keda presenta por lesa cu e entradan- 
an di Gobierno di Aruba den 2018 tabata 1341 miyon flo- 
rin, mientras cu e gastonan tabata 1436 miyon florin. Ta- 
batin algun punto cu no a pensa cu lo bay sosode, ,manera 
e gastonan di interest cu a subi. Door di cambionan cu a 
haci, e suma di reparatietoeslag a aumenta. Den e Najaars- 
nota ta splica Parlamento den forma mas comprendibel 
cual ta splica cual ta e cambionan. Tabatin entradanan ex- 
tra, entre otro di Banco Central, y di Hulanda cual tabata 
1 miyon florin cu a bay pa e Sociaal Crisisplan. Den e pre- 
supuesto supletorio ta pone e fondo di Sociaal Crisisplan 
den un post apart di 17 miyon florin. Esaki a wordo saca 
for di e presupuesto normal y pone den e fondo special y 
esaki tambe ta un cambio grandi den e presupuesto 2018. 

Pa Presupuesto 2019: 

Gastonan di oficina di Prome Minister actual ta 
9 miyon menos cu ex Prome Minister 


GOBIERNO a entrega Presupuesto 2019 y awo ta ward- 
ando e fecha cu esaki lo wordo trata den Parlamento. Prome 
Minister Evelyn Wever-Croes a elabora riba e presupuesto di 
su Ministerio esta Ministerio di Asuntonan General dunado 
asina informacionnan adelanta na pueblo. 

Prome Minister a duna di conoce cu apesar di tawata un 
ehercicio dificil, a logra baha gasto di Ministerio di Asun- 
tonan General incluyendo tur departamento cu ta resorta 
bou di e ministerio aki cu un alrededor di 3 miyon florin. Di 
otro banda e gastonan di e asina yama “Overtolligheidspoel” 
di 5 miyon a wordo poni e aña aki bou di Ministerio di 
Asuntonan General pa asina Prome Minister mes atende cu 
e fenomeno aki. Prome Minister a anuncia cu den 2019 lo 
soluciona e problema aki. Esnan cu ta den e “pool” ey sea 
mester bay trahe bek of ta termina nan relacion di trabou, 
pasobra Gobierno simplemente no por carga e peso aki mas. 

Gasto di salario y personal di Oficina di Minister di Asun- 
tonan General a baha. Premier Wever-Croes ta trahando cu 
un staff di 22 persona compara cu 147 persona cu ex Prome 
Minister Eman te ultimo ainda tawata traha cu n’e. Esald ta 
125 hende menos cu ta 8.3 miyon florin menos. 

Gastonan di biahamento, gasto di huur na edificionan, gas- 
tonan di lease di autonan y specialmente gastonan di propa- 
ganda y promocion a baha cu 862 mil florin menos compara 
cu e ex Prome Minister tawata tin na e gastonan aki. 

Prome Minister Evelyn Wever-Croes: “Hunto, mi oficina, mi 
ministerio, cu ta inclui ami, mi secretaria, mi conseheronan y 
tur cu ta yuda mi den mi oficina, ta na 9 miyon florin menos 
cu e ex Prome Minister di AVP. E no ta facil. Tin hopi menos 
hende y e trabou mester a wordo parti den menos hende cu 



ta haci e trabou hopi mas dificil. Pero mi ta hopi satisfecho 
cu e sosten cu mi ta haya di mi oficina”. 

Prome Minister a indica cu e gastonan di oficina di tur e min- 
isternan, apesar cu mester a amplia algun caminda pa motibo 
cu problemanan a bira mas grandi, den general toch esaki a 
keda igual cu na 2018. Esaki, segun Prome Mininster tawata 
un reto sumamente grandi mirando e trabounan grandi cu 
tawata tin. Gastonan di Ministerionan awo ta 17.3 miyon 
menos cu e gastonan di e ministernan di e Gobierno di AVP. 


Auto a pega candela den careda 


Dialuna mainta trempan dos dama bayendo direccion 
rotonde Drive Inn ta pasa den susto di nan bida, ora cu 
nan auto KIA a cuminsa saca huma. 

Mesora nan a para e auto na banda y baha for di dje. 
Un persona pasando eybanda tawata tin Brandblusap- 
paraat y cuminsa usa esaki ariba e auto wardando yega- 
da di Brandweer. 

Na yegada di Brandweer nan a take over y asina sigui 
paga e candela. 

Ta trata di un Kia Rio. Polis a baha e damanan na un 
adres y nan lo mester zorg pa takelwagen busca e auto 
cu a keda na banda di caminda. 

Dicon nan no ta yudami? 

Tur ciudadano lin derecho riba tratamento medico 


IMAGINA pa un 

momento tragedia a 
bati na porta. E dia a 
yega cu bo a bira malo 
di berdad. Bo mester 
di wordo acudi, pero 
bo dokter di cas ta 
tuma afspraak so y bo 
meter bel parti mainta 
trempan. Pero e dolor 
ta asina insoportabel 
cu bo ta dicidi di bai 
Eerste EIulp. Pa suerte 
un hende por hibabo. 
Bo ta pensa great, mi 
a yega, ban wak si nan 
ta yudami. 

Nan ta puntra bo kico 
bo tin. Dolor? Na 
unda? Bo ta mustra 
nan unda e ta morde. 
Wel, nan a wak bo, 
pero e conclusion ta 
cu bo caso no ta ur- 
gente. Bo ta wordo 
manda cas di dokter y 
bo mester bai riba bo 
mesun forsa eynan. 
Bo ta rabia. Dicon 
nan no por atendemi? 
Bo tin dolor! Mucho 
comprension bo no 
ta haña. “Nos no por 
haci nada. Bo mester 
bai cas di dokter pa 
nan atende bo!”. 

Na cas di dokter bo 
ta wordo atendi, pero 
e dokter no ta wak 
mucho cos y ta rece- 
ta paracetamol. In- 
creibel, pasobra bo 
tin dolor. Bo ta haña 
bo ta meld ziek. Bo 
ta reza cu e dokter na 
Svb si por wak algo y 
en berdad ela wak bo 
tin apendicitis. Bo ta 
wordo manda cu ur- 
gencia na eerste hulp 
na unda bo ta wordo 
opgenomen pa wordo 
opera imediatamente. 


E hecho nan aki ta 
basa riba un caso real. 
E pregunta ta keda 
kico abo como pa- 
tient tin derecho riba 
dje? Bo sa cu bo tin 
derecho? E derecho 
nan aki ta existi na 
Aruba pa casi 20 aña y 
ta hinca den nos codi- 
go civil. Fundacion 


SIKI a opta pa organi- 
za un seminario hus- 
tamente riba e topico 
aki pa asina trece mas 
cerca di pueblo kico e 
derecho nan aki ta. 

E seminario aki lo 
tuma lugar riba 28 di 
november proximo y 
tickets ta obtenibel 


na TAO Toys. Pa mas 
informacion por acudi 
e webiste of facebook 
di Siki Aruba. E semi- 
nario aki ta hopi bon 
pa cada persona cu 
kier evita pa un caso 
asina aki pasa cu n’e y 
su sernan keri. Funda- 
cion SIKI ta invita tur 
persona cu kier prote- 


ha su mes y su famia 
pa acudi e seminario 
sumamente intere- 
sante aki. 

Fundacion SIKI 

www.sikiaruba.word- 

press.com 

www.facebook.com/ 
siki.aruba 
FB Fanpage: 

Siki Aruba 


OFERTA SPECIAL OBTENIBEL 
te cu December 31,2018* 



Re-imagina bo auto nobo pa e 
dianan di fiesta. 


Haya sa si bo ta pre-cualifica pa un prestamo den 60 seconde cu e RBC Car Loan Pre-Qualift'cation Tool. 
Un Auto Finance specialist of representante di banco lo tuma contacto cu bo pa brinda bo conseho 
profesional pa bo prestamo di auto. 


Reimagine how you bank. Visit rbc.com/autoloansdc 



* 0 ferta limita ta valido te cu December 31,2018. Basa riba criteria normal di prestamo. Condicionnan special io ta aplicabel. E costo di presta- 
mo lo ta disponibel na momentodi apiicacion. (D /™ Trademark(s) of Royal BankofCanada. RBC and Royai Bankare registered trademarks of 
Royal Bankof Canada. 

Pensamento di KVK 

Procesonan di Douane mester ta mas eficiente 


Durante e conferencia di prensa si- 
man pasa di Camara di Comercio 
un di e preguntanan cu a wordo haci 
na Kawish Misier, kende ta ocupa 
e puesto di Presidente di Camara 
di Comercio door di retiro di Ernst 
Mohammed, a papia di e proble- 
manan cu tin na Douane. 

E1 a bisa cu comercio sigur ta sinti e 
efectonan di loke ta e problemanan 
cu tin na Cuerpo di Douane. Y e 
miembronan a informa Camara di 
Comercio di esaki tambe. E ta un 
asunto cu a wordo discuti of a bin 
ta wordo discuti basta den nan re- 
unionnan y riba cual a tuma un 
posicion caba. Aunke cu e no a bay 
den detaye riba esaki. Loke si el a 
bisa cu Aruba na e momentonan aki 


ta den e parti di fin di aña, Pasco y 
celebracion di aña nobo, y ta hopi 
mercancia ta drentando. Pa e motibo 
aki ta masha importante cu e op- 
eracion di Cuerpo di Douane sigui 
normalmente pa comercio y pueblo 
no wordo afecta. 

Camara di Comercio semper lo tin 
e standpunt cu e procesonan di 
Douane y di cualkier departamento 
di gobierno, mester ta mas eficiente 
y mas efectivo posibel. Den cuadro 
di esey, lo keda den comunicacion 
cu Douane y tambe cu gobierno pa 
vigila cu no ta bay tin interupcion 
den e procesonan. 

Di otro banda, Camara di Comercio 
lo haci su maximo y analisa kico ta 
e problemanan cu e miembronan di 


Douane ta confronta cun’e. “Si tin 
cu bisa cu ultimo biaha cu a papia 
cu minister, el a bisa cu e ta tuma 
esaki hopi na serio y cu el a manda 
un mensahe hopi cla cu tur departa- 
mento di gobierno tin cu traha mas 
eficiente y mester tin e interes gen- 
eral di e pais aki na pecho.” 

E relacion di Camara di Comercio y 
Gobierno ta bon. Segun Misier, ul- 
timo aña nada no a pasa cu lo indica 
cu e no ta bayendo bon. 

Tin reunion, ta duna conseho, y 
semper Camara di Comercio ta hab- 
ri pa discuti y combersa cu Gobier- 
no, pero tambe cu otro stakeholder 
y tambe otro clientenan, tanto na 
Aruba como den exterior, el a finali- 

sa bisando. 


Chauffeur cu no kier tende di Polis a wordo deteni 


DIALUNA mainta polisnan a bay hala aten- 
cion di un cabeyero cu lo no a staciona su auto 
na un manera bon. Esaki tawata na Kantoor di 
Rijbewijs na Santa Cruz. 

Segun nos a compronde, na prome instante e 
cabayero hala e auto, paso esaki segun polis lo 
tawata stroba otro autonan di drenta. 

Pero un rato despues e chauffeur a bolbe bay 
staciona e auto mesun luga. 

Aki ta caminda cu cos a bay for di man. Segun 
polisnan su comportacion no tawata esun di mas 
miho, mirando cu ta varios biaha a bise. Esta cu 
e ta stroba entrada na kantoor di rijbewijs, pero 
ela sigui hacie toch. 

Polisnan a detene y a bay cune. Na warda nan 
lo a papia seriamente cune y despues a lage den 
libertad. 

BCA ta lansa un encuesta nacional 
tocante inclusion financiero 


Inclusion financiero ta 
e ambicion pa haci ser- 
vicionan financiero ac- 
cesibel pa tur individu- 
onan y companianan. 
Como tal, e ta un parti 
integral di e desaroyo 
economico di Aruba y 
ta forma e base di bi- 
enestar financiero di 
nos comunidad. Du- 
rante di e periodo di 
19 di november te cu 
17 di december 2018, 
Banco Central di Aru- 
ba (BCA) lo tene e en- 
cuesta relaciona cu in- 
clusion financiero. 

E meta di e encuesta 
alci ta pa BCA adkiri 
informacion valioso 
tocante e nivel di ac- 
ceso na y uzo di pro- 
ductonan y servicio- 
nan financiero door di 
individualnan. E data 
obteni lo yuda BCA 


determina su maneho 
pa fomenta inclusion 
financiero na Aruba. 

Pa yuda BCA colecta 
e datonan importante 
aki, un grupo selec- 
ta di encuestador lo 
bishita diferente hogar 
na Aruba y haci esaki 
na nomber di BCA. E 
personanan ald lo haya 
un carnet cu e logo di 
BCA pa identifica nan 
mes. Nan tin e obliga- 
cion pa tene tur infor- 
macion cu nan ricibi 
confidencial. 

BCA ta consciente cu 
un parti di e informa- 
cion aki por ta sensiti- 
vo y pesey ta enfatisa 
cu e encuesta aki ta 
completamente anon- 
imo. Tambe BCA ta 
garantisa cu tur infor- 
macion obteni lo wor- 
do trata confidencial- 



mente y uza solamente nidad lo coopera cu e melynn Croes, Econo- 
pa metanan estadistico encuesta importante mista na BCA y alabes 
y pa mehoracion di aki. Si tin cualkier pre- lider di e proyecto aki, 
maneho di BCA. gunta ariba e topico na tel. 5252230 of via 

aki, por tuma contacto e-mail: e.croes(5)cbaru- 
BCA ta spera cu comu- libremente cu Sra. El- ba.org . 



FCCA E tienda di vivienda 


Ta huur cas commercial 

Diamantbergweg 32 y Diamantbergweg 32-A 
Casnan ta consisti di 3 kamber y 1 baño. 

Pa mas informacion pasa libremente na un di nos oficinanan of tuma contacto na 522-3222. 

KvK a tene un reunion cu representantenan di Nacionnan Uni: 

Presentacion encuanto SDGS y 
oportunidadnan nobo pa sector priva 


SDG Aruba tin algun tempo caba ta traha riba e formali- 
sacion di e obhetivonan di desaroyonan sostenibel, e asina 
yama “SDGs” (Sustainable Development Goals). 

Pa yuda brinda mas informacion na sector priva a organisa 
dia 14 di november ultimo un presentacion caminda a splica 
mas over e SDGs y tambe kico e oportunidadnan cu e SDGs 
por trece cune pa e comerciante y sector priva. 

Pa e presentacion aki KvK a invita varios representante 
di sector priva pa nan ta presente pa siña mas encuanto e 
SDGs. E presentacion a tuma luga den e auditorio di KvK na 
J.E. Irausquin Boulevard 10. Sra. Sonja Velthuizen, director 
ehecutivo di KvK a bisa bon bini na tur presente y en particu- 
lar e invitadonan special di Nacionnan Uni. Siguientemente 
sr. Magdy Martinez-Soliman, Representante Residente di 
Nacionnan Uni a hiba algun palabra y asina inspira e sector 
priva riba posibilidadnan cu SDGs ta brinda. Sr. Martinez- 
Soliman a pasa palabra pa Sr. Arno Boersma di Center of Ex- 
cellence kende a duna un presentacion riba kico e rol di Na- 
cionnan Uni ta encuanto e SDGs y con nan por contribui na 
Aruba su SDGs. Finalmente sra. Jocelyne Croes di comision 
di SDG a dirigi algun palabra y conta un tiki di kico Aruba 
ta bezig cune encuanto SDGs. Y finalmente a sigui un sesion 
di Q&A cu sr. Martinez-Soliman, sr. Boersma y sra. Croes. 

E evento tabata bon bishita y esnan presente a mustra hopi 
interes den e SDGs. Publico presente a haci varios pregunta 
encuanto e topico di dia. Nan preocupacion principal pa e 
ehecucion di puntonan cu ta relaciona cu e SDGs ta e ‘red 
tape’ cu e sector priva ta wordo obstaculisa cune. 

E Representante Residente di Nacionnan Uni pa e paisnan di 
cua Aruba ta forma parti ta Sr. Magdy Martinez-Soliman. Sr. 
Martinez-Soliman hunto cu e diputado Representante Resi- 
dente Sra. Sharifa Ali-Abdullah a bishita Aruba desde 14 pa 
16 di november y parti di nan bishita ta pa duna un presenta- 
cion encuanto con SDGs por crea oportunidadnan comercial 
nobo den un esfera di practicanan sostenibel comercial. 

E “Sustainability Agenda 2030” y e SDGs di Nacionnan Uni 


a wordo crea na september 2015 a bira e standard global pa 
haci negoshi. Esaki 193 pais rond mundo a confirma y di 
acuerdo cune. Loke Nacionnan Uni kier logra cu e SDGs ta 
cu e lo contribui na trece un fin na e confusion cu ta reina 
encuanto ldco ta sostenibel y trece cune un manera uniforma 
pa midi e nivel di sostenibilidad. Tin hopi oportunidad pa 
negoshinan grandi y chikito den e espacio di sostenibilidad 
cu no a wordo explora ainda na Aruba. Pa mas informacion 
encuanto SDGs por bishita http://sdgaruba.com of busca riba 
Facebook: SDG Aruba. KvK ta contento cu e acogida y e 
participacion. Mirando e interes KvIC lo sigui organisa mas 
evento pa asina por sigui elabora riba e SDG pa Aruba. 

Vince Irie ta gana di des competencia na Istanbul 

E ultimo competencia pa 201 8 di TDL ta na fin di december 


E weekend cu ta tras 
di lomba a tuma lugar 
na Istanbul, Turkia, e 
di dos competencia di 
droneracing pa e tem- 
porada aki, organisa 
pa Tech Drone League 
(TDL). Mescos cu e 
prome competencia 
Vince Irie a sa di conk- 
ista esaki, ganando 
oro un bes mas. 

Universidad di 
Nisantaçi 

Dianan 17 y 18 di no- 
vember 2018 Univer- 
sidad di Ni§anta§i na 
Istanbul a fungi como 
escenario pa un dron- 
erace espectacular 
por a tuma lugar. Riba 
e campus Neotech di 
e Universidad a crea 
un LED track tur afo y 
masha yamativo. 

Race #2 

TDL ya algun luna 
atras a organisa un 
outdoor race den e 
mall Forum istanbul 
Aliçveri§ Merkezi 
Resimleri. E biaha aki 
TDL a keda paden cu 
su race y a brinda e 
racernan un racetrack 
espectacular cu el- 
ementonan LED entre- 
tenido. 

Droneracers 
Un total di 26 dron- 
eracer a participa den 
e di dos competencia 
di TDL. Despues di e 
acustumbrado race 


di eliminacion riba 
diasabra, diadomingo 
a sigui cu e sistema 
diknockout unda a 
competi pa e titulo 
maximo. 

Ganadornan 

Finalmente Vince Irie 
(Jedeye FPV) a gana e 
bataya un bes mas. Na 
di dos y di tres lugar a 
sigui dos droneracer 
di Turkia. 

1. Vince Irie (Jedeye 
FPV) 

2. Bugra Kaan Kabakçi 
(Buqrakk.fpv) 

3. Berat Ózdemir 
(Bow.fpv) 

Spin your propeller 

Despues di dos dia di 
competencia, Vince 
Irie, kende a studia 
musica y tin su pro- 
pio banda Offshore, a 
entretene su colega- 
nan y tambe e publico 
presente cu su can- 
cion di FPV 'Spin your 
propeller'. 

Race #3 

Dianan 23 y 24 di de- 
cember 2018 ta tuma 
lugar e ultimo race di 
TDL pa e temporada 
aki. Si tur bay manera 
planea Vince lo partic- 
ipa un bes mas. Riba e 
potret por mira Vince 
Irie cu un banderin di 
Aruba riba su remote. 
(droneracers.nl). 










Sindicato T.O.P.A. ta invita 
su miembronan 
na un Happy Hour bailable! 

Diasabra: 24-1 1-201 8 
Lugar: Club Caiquetio 
ora: 7:00 p.m.- 1 1:00 p.m. 
trahe: casual 

Banchi mester keda na man 
y T.O.P.A. no ta re-emplasa banchi 

Miembronan mester pasa busca invitacion 

entrante 1 2-1 1 -’1 8 te cu 22-1 1 1 8 

8:00 a.m.- 6:00 p.m. 

* Ultimo dia pa busca caarchi ta 23-1 1 -'l 8^ 

8:00 a.m.- 4:00 p.m. 



CASH BAR 


rrr 

Joe Najjar di La Cabana Beach Resort & 
Casino Presidente nobo di AHATA 





Chastain di Aruba 
Marriott Resort & 
Stellaris Casino. 

Tisa LaSorte a gradici 
e hunta di 2018 pa fa- 
cilita su transicion den 
e posicion di CEO y 
a gradici Divi Resorts 
pa ta anfitrion di e re- 
union y e recepcion. 
Carlos Cabrera, Ge- 
rente General y Vice 
Presidente di region di 
Hyatt Regency Resort 


ncRmui 

RIJSCHOOL NV 

5943263 / 5826732 

Hermusrijschoolnv.com r—, 
Sividivi 1-C iEL" 


& Casino, ta haya 
cu e asamblea gen- 
eral a bay hopi bon. 
E gerente general ta e 
Presidente di AHATA 
na 2018 y a expresa 
cu Tisa LaSorte ta 
un adkisicion fenom- 
enal pa e asociacion 
cu desde su prome 
dia den e posicion na 
AHATA ta haciendo 
un bon trabou. Segun 
Cabrera cu por a rip- 
ara esaki den e forma 
con e tabata presenta 
informacion durante 
e asamblea general. 
“Tin hopi ta sosodien- 
do na Aruba. AHATA 
ta un di e motornan 
economico di mas 
grandi di nos isla y nos 
ta interesa pa mantene 
exito den e sector, pa 
enfoca riba e bishitan- 
tenan, y percura cu 
e pais ta sigui bay di- 
lanti. Ta un prioridad 
pa percura cu ta trece 
mas turista cu ta de- 


sea di gasta mas riba 
e isla, pa asina Aruba 
por beneficia di esaki. 
E asociacion di hotel 
turismo tin e respon- 
sabilidad di proteha e 
interes, pasobra Aru- 
ba ta depende di dje”, 
asina e Presidente sa- 
liente, Carlos Cabrera, 
a finalisa bisando. 


2019, lo ta: Joe Najjar 
di La Cabana Beach 
Resort & Casino como 
Presidente, Paul Giel- 
en di Renaissance & 
Casino come le Vice 
Presidente, Juan Car- 


los Blanco di Riu Pal- 
ace Antillas como 2do 
Vice Presidente, Ewald 
Biemans di Bucuti 
& Tara Beach Resort 
como Tesorero, War- 
ren Stanley di De Palm 
Tours como Secretario, 
y Directornan: Javier 
Wolter di Caribbe- 
an Mercantile Bank, 
Samuel Johnson di 
Barceló Aruba, Rich- 
ard Roy di Tropicana 
Aruba Resort & Ca- 
sino, Edgar Roelofs 
di Manchebo Beach 
Resort & Spa, Steven 
Redkoles di The Ritz 
Carlton Aruba, Marin 
Bijl di Divi Tamarijn 
Aruba All Inclusive 
Beach Resort, Carlos 
Cabrera di Hyatt Re- 
gency Aruba Resort, 
Spa & Casino, Karen 


ARUBA Hotel «Sc 
Tourism Association 
a organisa nan asam- 
blea general anual cu 
e meta di eligi un hun- 
ta nobo pa otro aña. 
CEO di AHATA, Tisa 
LaSorte a presenta un 
“update” di e activi- 
dadnan di e asociacion 
den aña 2018, incluy- 
endo esfuersonan di 
abogacia, proyectonan 
comunitario, y work- 
shop educativo. Tam- 
be a presenta y aproba 
e presupuesto pa aña 
2019 y cambionan 
den e reglamento. 

A1 final a miembronan 
presente na e asam- 
blea a eligi e hunta pa 
2019. E hunta nobo 
cu ta sinta na Januari 

Di un alternativa colorido di zwarte Piet 

pa un guerra civil Hulandes 

Skirbi door di: Samuel E. Dumfries 1 8 november 201 8 


E yegada di Sinterldaas 
entre otro na e ciudad di 
Eindhoven na Hulanda 
y otro ciudadnan a haya 
su mes den un luz nega- 
tivo ora esnan cu ta pro- 
zwarte Piet, y Hooligans a 
ataca e.o. e grupo di ac- 
cion “ 

“Kick Out Zwarte Piet”, 
aunke pa nan mes e tawa- 
ta un manifestacion pa- 
sivo. Hasta nan tawatin 
permiso di instancianan 
policial pa demonstra 
pasivamentene. Nan no 
tawata eynan pa causa 
niun problema pero djis 
pa mustra cu tin un prob- 
lema integral den e pais 
Hulandes na unda e cari- 
catura di zwarte Piet ta 
wordo uza robes pa un 
manera di eherce racismo. 
E Alcalde di Eindhoven, 
senor Jorritsam, no a 
anticipa ni premira cu 
e grupo di’pro-Piet’ lo a 
prepara nan mes cu Hoo- 
ligans pa ataca tur esnan 
cu tin un otro opinion den 
un forma asina agresivo y 
fisico. 

E tan yama “ Fiesta ino- 
cente “ di Sinterldaas no 
ta asina inocente mas. 
Na Aruba y Corsou, mas 
y mas hende ta realisa 
cu e fiesta anticua ald cu 
componentenan di dis- 
criminacion aden na unda 
zwarte Piet su cara cu ma- 
kiyahe preto, renchi orea 
di oro, cu lipnan dild ex- 
agera, no ta parti mas di 
nos cultura Arubano. Tur 
esaldnan ta stereotiponan 
di e epoca colonial. 

Mi ta compronde cu nos 
tur kier un fiesta “ Inclu- 
sive”. Pero di con ora un 
alternativa ta wordo pre- 
senta, tin tanto rabia y 
agresion y tanto racismo 
abierto? E forma ald ta 
nos ta yama racismo la- 
tente. No ta asina cu e 
mester ta un fiesta na 
unda TUR hende por par- 
ticipa? 

E canticanan a wordo 


cambia manera “ wie stout 
is krijgt de roe”. Pasobra 
awendia nos no ta dal 
mucha mas. No a adapta 
y nos ta educa otro. 

Sin embargo nos no kier 
bisa nada tocante e carica- 
tura zwarte piet pasobra 
nos no kier pa Huland- 
esnan local minimalisa 
nos pensamento of hari 
nos. Ta ldco a pasa cu nos 
orguyo y nos norma y ba- 
lornan? 

Na Hulanda e weekend 
cu a pasa tawatin tanto 
demostracion y casi un 
mini- guerra civil oca- 
siona door di e grupo 
pro-zwarte piet’ ( pasobra 
e demonstrantenan contra- 
zwarte piet a keda pasivo ), di 
con nos akinan na Aruba 
no ta bay den dialogo pa 
wak con nos por adapta 
of cambia e caricatura cu 
nos ta yama ‘ zwarte Piet’. 
Tin hopi mucha color 
scur aldnan na Aruba y 
Corsou cu ta of keda na 
cas di miedo of nan no 
ta durf di bisa nada ora e 
otro muchanan den ldas 
ta burla cu nan yamando 
nan pa zwarte piet. 

Of nos tin miedo di wak 
e berdad, of nos ta bira 
nos cara otro banda pa 
nos no mester papia di e 
fenomeno ald. Esaki no 
por mas shonnan. Nos 
mester cuminsa un dia- 
logo sano cu otro tocante 
esald. Esey ldermen cu 
nos medionan di prensa 
tambe mester di enfoca 
ariba locual ta pasando 
awor pa e fiesta infantil 
ald. 

Nos ta Arubiano cu ta 
parti di e reino Hulan- 
des. Nos tin un sociedad 
multicultural. Pasobra 
nos tawata colonisa e fi- 
esta ald a wordo forsa den 
nos cultura. Imaginabo cu 
antes no tawatin zwarte 
piet. Ta un paar di agen- 
tenan policial a cana den 
disfraz pa cuida e marcha 
di Sinterldaas. Wak e link 
ald https://ioop.bnnvara. 


nl/kijk-nou/wat-nou-tra- 

ditie-in-1935-was-zwarte- 

piet-nog-spierwit . 

E caricatura zwarte piet 
a wordo crea hopi mas 
despues. E fiesta no ta 
inocente mas. Señora Dr. 
Verene Shepherd di Unit- 
ed Nations a haya mena- 
za di morto djis pasobra 
instancianan antiracismo 
a puntr’e pa investiga e 
fenomeno ey cu Huland- 
esnan tin den nan fiesta 
cultural. Sylvana Simons 
cu ta un politico awor 
pero antes tawatin un 
talkshow, tambe a haya 
menasa di morto wak e 
link aki https://www. 
at5.nl/artikelen/175765/ 

verdachte-opgepakt-na- 

doodsbedreiging-svlvana- 

simons en https://www. 
volkskrant.nl/nieuws- 

achtergrond/svlvana-si- 

mons-politie-moet-intim- 


idatie-rondom-zwarte- 

pietendiscussie-serieus- 

nemen~b05 0a3 60/ . 

Quincy Gario, de zan- 
geres Anouk, Humber- 
to Tang en y hopi otro 
Hulandesnan popular a 
wordo menasa di morto 
of maltrata cu palabran- 
an y insulto mahos djis 
pasobra nan ta desap- 
roba di e caricatura of 
fenomeno ‘zwarte Piet’. 
http://www.telegraaf.nl/ 

prive/22009436/Anouk 

bedreigd door Zwarte 

Pieten-fans. html . 

Hulanda y Aruba ta cana 
50 aña patras di Estados 
Unido nan unda black 
Face no ta wordo acepta 
niun caminda mas y a 
wordo aboli tur caminda 
y pa tur fiesta cultural. 
Hulanda a bringa pa lib- 
ertad di Nelson Mandela 
y pa aboli Apartheid den 


un otro pais. Mi ta sigur 
cu akinan e fenomeno 
zwarte piet tambe lo cam- 
bia y cu e lo wordo aboli 
aunke porta e no lo bay 
sin un lucha pasivo. 

Mi suplica tambe ta bay 
pa nos minister di Cul- 
tura pa evalua e fenom- 
eno ald cu no tin niun 
balor of no ta agrega niun 
balor positivo pa nos co- 
munidad multicultural. 
Na final di dia Hulanda 
lo cambia. Zwarte piet 
colorido of gewoon hende 
den paña colorido. Nos di 
Aruba por ta un ehempel 
pa cambia esald promer 
cu nan. E Hues Civil na 
Haarlem ya caba a indica 
lo mester bin dialogo to- 
cante di e fenomeno ald. 
Con nos po yama esald 
un fiesta pa tur mucha 
si hopi mucha color scur 
ainda ta wordo clasifica 
como un “ zwarte Piet? 


S 3 fifede IHI Erasmus+ 

fundación 

EUROPE HOUSE ARUBA ANNOUNCES 

CALL FOR HOSTING ORGANISATIONS IN THE FRAME OF ERASMUS+ 

Fundación Canaria Insular Para Formación Empleo y E1 Desarrollo Empresarial 
(FIFEDE) in Gran Canarias, Spain, is looking for organizations and/or enterprises 
in Aruba that may be interested in hosting recent graduates of Vocational 
Education Superior Degree (similar to university level studies) 
for a period of 2 or 3 months, as of January 2019. 

These recent graduates are a wide range of professionals in: 

• Audiovisuals, production, sound technician and photography 
• Marketing consultant, RRSS Coordinator, Corporate Photography 
• International trade, Marketing and Advertising 

All graduates have an M Erasmus+ M grant that covers their travel costs and provides 
monthly allowance. There is no additional cost for the hosting 
organization/enterprise. 

Please contact Gerlien Croes at the Office of the European Union and Kingdom 
Relations at (+297) 5823190 for more information. 


^0 


Europe 
House 

^ - ARUBA 

Peaton alcansa memey di multitud 


DIADOMINGO den careda di 10’or 
di mainta, na momento cu Sinterldaas 
ta drentando nos waf. Chauffeur di un 
Hyundai Getz Berde riba L.G. Smith 
Boulevard tabata bayendo cu velocid- 
ad halto direccion pariba, na altura di 
Bestuurskantoor, e ta dal un peaton na 
momento cu e homber tabata crusando, 
e impacto fuerte a laga e homber herida. 
Mesora a pidi pa presencia di polis y am- 
bulance cu urgencia. 

Na yegada nan ta topa enberdad cu un 
turista masculino herida, ela haya sla na 
cabes. E impacto tabata basta fuerte cu e 
homber a dal su cabes den e windshield 
y a kibra esaki. Entre e glas kibra por a 
mira cabey di e homber pega. 

Despues cu personal di ambulance a 
atende cu e victima na e sitio, nan a 
transport’e cu urgencia pa hospital, 
mientras polis a bay atende cu e chauf- 
feur pa motibo cu e auto su papelnan no 
tabata na ordo. 



POUS 


kJ 

u m 

■ 

' bf/i 

'-■523 

1 A 

—T r - OE- 1 




Sj . • 


pi 

w' nimm 






Auto a cay den buraco 


DIADOMINGO den careda di 6’or y mey, un auto ta 
cay den un buraco na Citgo Oranjestad. E chauffeur no 
a ripara cu tabata tin un canal coba y a cay cu su auto 
den dje. 

Riba e tereno di Citgo Oranjestad tin for di algun dia 
caba trabounan di renobacion andando. 

E auto a cay den un canal cu a wordo coba y ta wordo 
tapa cu plaachi di hero, pa asina autonan por a pasa 
riba dje. E pionnan oranje ta pa indica unda no por pasa, 
pero lamentabelmente un di e pionnan aki lo a wordo 
movi prome cu a pone e plaachi hero, cu consecuencia 
cu e chauffeur di e auto blanco alci a bay pasa net unda 
no por a pasa e momento ey, cu ta net prome cu a tapa e 
canal cu un plaachi hero. 

E compania cu ta haciendo e trabounan aki di renoba- 
cion a asumi tur responsabilidad pa locual a pasa cu e 
chauffeur aki su auto. 

SETAR cu Hack-A-Ton "Island of the Future - 
Agriculture" cu premio di 25 mil florim 



SETAR a lansa un 
proyecto di Hack-A- 
Ton “Island of the 
Future - Agriculture” 
den cual a invita 
varios scol secundar- 
io pa participa. 

E scolnan cu a regis- 
tra pa participa na e 
projecto aki ta: Abra- 
ham de Veer School, 
Colegio San Augus- 
tin, La Salle College, 
Mon Plaisir College, 
EPB San Nicolas, 
Colegio Arubano 
Oranjestad y Maria 
College. 

SETAR a bin cu 
e Hack-A-Ton pa 
stimula studian- 
tenan na e scolnan 
participante pa bin 
cu solucionnan in- 
novativo riba e area 
di agricultura cu por 
wordo implementa 
na cualkier cas na 
Aruba. Asina SETAR 
kier aporta na cono- 
cemento di Aruba su 
propio agricultura 
y stimula desaroyo 
riba e area ald. Ag- 
ricultura ta referi na 
planta y cria com- 
bina cu posibel ino- 
vacion tecnologico. 
Den e ultimo tempo 
por observa varios 
cunucero local cu 
a cuminsa planta y 


cria den diferente 
bario. 

Cada un di e scolnan 
cu ta participa den e 
Hack-A-Ton mester 
traha un grupo di 
6 lider cu lo involvi 
henter e scol den e 
proyecto pa hacie un 
exito. E unico exi- 
gencia ta pa e studi- 
ante ta inscribi na e 
scol participante. 

Tur scol participante 
ta ricibi un suma pa 
por realisa e proyecto 
durante un tempora- 
da di 5 luna. Rekisi- 
tonan ta, entre otro, 
cu e projecto mester 
ta bon pa medio am- 
biente, e mester haci 
uzo di automati- 
sacion y mester tene 
cuenta cu gasto di 
produccion. E meta 
principal ta pa haci 
Aruba un isla mas 
sostenibel den cum- 
inda. 

Tur e scolnan men- 
ciona tin te cu dia 
10 di april 2019 pa 
presenta nan proyec- 
to pa medio di un 
presentacion pa un 
panel di profession- 
alnan riba e tereno. 
Santa Rosa lo forma 
parti di e panel y lo 
ta un fuenta pa in- 
formacion pa e stu- 


diantenan durante 
henter e periodo. 

E studiantenan ta 
liber pa usa nan 
creatividad via me- 
dionan social pa por 
presenta y mercadea 
nan producto final. 


SETAR lo duna a 
cambio premionan 
hopi atractivo pa e 3 
scolnan ganador. 

E premio maximo 
pa e scol ganador ta 
Awg. 25.000, gana- 
dor na di dos lugar 


ta haya e premio di 
Awg. 10.000 y e scol 
ganador di 3 lugar ta 
ricibi Awg. 5.000. 
Durante e periodo lo 
mantene e publico al 
tanto di e projecto 
aki. 


INTERUPCION 
Dl CORIENTE 


d) (?) (§> 


En conexion cu trabaonan 
necesario, coriente lo wordo 
interumpi: 

Diahuebs 

22 di november 2018 

8:00 'or a.m. te cu 4:00 'or p.m. 


VECINDARIO 


Paradera (unparto, Seroe 
Patrishi (unparti), San Barb< 
(unparti), Rooi Afo (unparW, 

Seroe Blanco (unparw, 
Modanza (unparw, Caya 
Totomo y Tanki Leendei 

(unparti). 


ELMAR 

Redefining Energy 


Elmar ta pidi disculpa pa e 
inconvenencia cu e 
interupcion aki por causa. 


Pa mas informacion yama 523-7100 of e-mail nos via customerservice@elmar.aw 

Minister Plenipotenciario Besaril anfitrion di 
exitoso Business Events na Arubahuis 


MINISTER Plenipotenciario Guillfred Besaril tabata an- 
fitrion di un Business Event cu Arubahuis y Caribbean Busi- 
ness Hub (CBH) conhuntamente a organisa na Arubahuis. 
Un anochi hopi exitoso cu a conta cu casi 60 persona for di 
mundo di comercio. Tambe presente tabata ta Representante 
di Aruba na Union Europeo Eddy Paris. 

E anochi a wordo habri cu canto di nos himno nacional Aru- 
ba Dushi Tera pa e hoben Jonathan Croes. Despues presi- 
dente di CBH, Nico de Visser a yama tur hende bon bini y a 
duna un splicacion kico CBH ta haci. Nan ta un plataforma 
pa stimula inversionistanan pa cuminsa negoshi na e islanan 
di Reino Hulandes den Caribe. 

Minister Plenipotenciario Guillfred Besaril den su discurso 
a menciona e sectornan unda Gobierno ta concentra riba 
dje, cu ta turismo, sector primario, economia di conocemen- 
to, sector logistico, economia circular y economia creativo. 
E mandatario a mustra riba e cooperacion cu ta existi entre 
Arubahuis y organisacionan empresarial na Hulanda, manera 
VNO-NCW, NFIAy RVO, pa sondea e posibilidadnan pa in- 
versionnan na Aruba. Esaki tambe ta caso cu organisacionnan 
na Aruba, manera Arina, Atia, Kamer van Koophandel y e 
diferente ministerionan. Ambos ta hopi importante pa e tra- 
bao di Arubahuis. ‘Un di e sectornan cu mi a bin ta concen- 
tra riba dje desde cu mi a bira Minister Plenipotenciario ta 
e sector primario. Nos Gobierno ta convenci cu e sector aki 
pa medio di desaroyonan innovativo, tin hopi potencial pa 
crece. Pesey mi a drenta den contacto cu institutonan y com- 
panianan cu por haci e diferencia den agricultura na Aruba,’ 
asina sr. Besaril a bisa. 

E mandatario a sigi bisa cu Aruba tin casi 120 mil habitante 
y mas cu 1 miyon turista cu ta bishita e isla y cu ta keda mini- 
mal un siman na Aruba. ‘Na e momento aki nos ta importa 
95 porciento di loke nos ta consumi. Cu innovacion e per- 
centahe alci por bira menos. Nos ta ripara cu tin desaroyonan 
positivo bou di nos cunukeronan. Siman pasa mi a bishita 
Aruba cu un empresa cu ta destila awa di laman den awa 




cu por wordo usa pa agricultura. Esaki ta e oportunidadnan 
cu Aruba por haci uso dje pa yuda stimula nos cunukero- 
nan. Pesey nos ta keda dialoga cu instancianan manera Ri- 
jksdienst voor Ondernemend Nederland (RVO), ministerio 
di Agricultura di Hulanda, Universidad di Wageningen, Van 
Larenstein Hogeschool, Priva, Grow Group, Sol Teq Energy 
y otro companianan potencial na Hulanda pa trece e conoce- 
mento aki Aruba,’ segun Minister Besaril. 

Despues e programa a sigi cu diferente oradornan, manera Jan 
Westra di Priva, Peter van Loon, architecto na Eurolandscape 
Leisure en Resort y Ronald Vermeeren di RVO. Cada un di e 
oradornan a duna un presentacion riba nan area y tambe a 
mustra riba e posibilidadnan cu Aruba ta brinda na inver- 
sionistanan. 

Arubahuis y CBH por mira bek riba un encuentro hopi exi- 
toso cu a brinda esnan presenta e oportunidad pa network y 
drenta den contacto cu otro. 

Foto: Nico van der Ven. 

Parlamentario Marlon Sneek 

Minister Oduber a drumi cuater aña y no sa 

kico a wordo haci pa deporte 


ORA cu scucha minister di deporte 
Dangui Oduber declara na prensa 
cu ‘deporte lo no pena pa largo’ e 
ta bisa hopi di un mandatario cu no 
tin nocion di deporte of no tabata 
na altura tur kico a bin ta pasando 
den deporte na Aruba den su peri- 
odo como miembro di parlamento. 
Lider di fraccion di AVP, sr Marlon 
Sneek a sigui mustra cu esaki ta otro 
ehempel di un minister di gabinete 
Wever Croes cu a asumi responsabili- 
dad di gobernacion y no tin nocion kico 
e tin cu haci mescos cu henter gabinete 
Wever Croes cu a pasa un aña sin logra 
algo positivo pa pueblo. 

“Ta increibel scucha minister Oduber 
haci e tipo di expresion aki, ya cu si a 
cumpli cu su responsabilidad tempo cu 
e tabata miembro di parlamento, a pone 
atencion na loke gabinete Mike Eman 
tabata haciendo, e lo a ripara cuento a 
ser haci pa organisacionnan cu tabatin 
mester di ayudo riba nos isla. 

Un aña a pasa bay, un aña di promesan- 
an sin cumpli, di ningun proyecto reali- 
sa y awor ta bolbe haci otro promesa na 
pueblo cu deporta lo no pena pa largo. 
Loke si pueblo por a ripara for di prome 
dia cu minister Oduber a bira titural di 
deporte, ta pa trata di cambia e situa- 
cion rond di Fundacion Lotto pa De- 
porte, buscando tur forma pa haya con- 
trol riba maneho di e fundacion aki pa 
asina e fiesta cu a dura for di 2001 pa 
2009 bolbe inicia y bolbe bira un fuente 
di abuso propio, di abuso di famia y 
amigonan y nada pa pueblo. 

Eynan minister Oduber a hinca su es- 
fuerso y awor despues di un aña e ta bin 
dilanti y bisa cu deporte lo no pena pa 
largo pero mirando cu ainda e minis- 
ter no a presenta su plan di deporte, ta 
sigur cu pueblo lo tin un tempo largo 
ainda pa bay prome cu nan mira algo 
positivo for di su maneho di deporte. 
Un cartera cu e no tabata prepara p’e, 
scos cu e otronan cu tambe ta bou di su 
maneho actualmente pero nunca el a 



duna atencion na un serie di desaroyo y 
inversionnan cu gobierno di AVP a per- 
cura cu proyectonan den bario. 


Ta bin pa menciona e serie di proyec- 
tonan cu gabinete Mike Eman a logra 
ehecuta cu minister actual di deporte 
no a ni tuma nota di esaldnan (mira e 
cuadro). 

Ta cosnan cu nunca minister Oduber a 
duna atencion ora cu esakinan tabata 
wordo haci ya cu ora ta haci cosnan pos- 
itivo pa pueblo, e interes di mandatari- 
onan di gabinete Wever Croes, nunca a 
wordo mira como algo positivo. 

Den e vision y mentalidad di minister- 
nan di e gobierno actual, ta famia, ami- 
go y sponsornan ta bin den e volgorde 
ey y kisas algo lo resta pa pueblo pero 
despues di un aña den gobernacion, es- 
aki ainda no a sosode. 

Kisas e miho expresion cu minister 
Oduber por a haci na luga di ‘deporte 
lo no pena pa largo’ lo tabata miho e 
sigura tur hende cu ‘pueblo lo no pena 
pa largo,” Parlamentario Marlon Sneek 
a declara. 


Yuana Morto Complec Outdoor 
training machine 
Madushi Stars renoba 
Brazil Jrs veld grandi 
mantencion 

Rough Riders Racetrack 
donacion 

BMX Weg Seroe Preto renoba 
La Fama donacion 
Veld basketball Sabana Basora 
Universal looppad nobo 
Rockets field mantencion 
Arsenal backstop y tribuna 
Caravel renobacion 
CdB Ayo traha tereno baseball 
CdB Ayo mantencion 
Hotwheels Bloumond renoba 
Tereno Simon Antonio renoba 
Basketball veld Dakota renoba 
Bushiri Karting pone luz 
Aruba Jrs donacion 
Bubali tribuna renoba 
United tribuna nobo 
CdB Noord tereno renoba 
Marlins Saliña Cerca donacion 
Calbas tereno renoba 
Mini turf Madiki (FCCA) 

Mini turf Bushiri (FCCA) 

Mini turf Cura Cabay Zuid 
(FCCA) 

Mini turf CdB Brazil 
Mini turf RCA 
Mini turf La Fama 
Mini turf Arsenal 
Mini turf Ayo 
Mini turf Dakota 
Mini turf Washington 
Mini Turf Club Primavera 
Battingcage CdB Savaneta 
Battingcage Rockets Sta Cruz 
Battingcage Baranca di Ayo 
Battingcage Flatstones 
Battingcage Calbas 

Purba tur y husga pa bo mes cua t' e mihor! 

Renaisscmce Aruba ta invitabo pa Bartenders # Brawl 2018 


DIA 24 di november proximo Renaissance Aruba lo ta anfitrion di 
e di cuater edicion di Bartenders’ Brawl. Nuebe (9) di Aruba su bar- 
tendernan cu mas curashi y creatividad lo enfrenta otro na Renais- 
sance Festival Plaza dilanti di un publico grandi pa demostra nan su- 
perioridad den mixologia. Bartendernan participante, cada un scoge 
specialmente pa e evento aki lo ta den representacion di entre otro 
Aruba Trading Company, Pepia Est. Wine & Spirits (Joost Wouda), 
La Cava, Divino Wine & Spirits (Sander Jansen), Manrique Capriles 
(Fitzgerald Arends) y Tropical Bottling Co. (Glen Kemp i Abraham 
Urda). Nan lo traha un mescla original cu meta pa bira e bartender 
mas popular di Aruba. Bishitantenan di e evento lo vota pa e cocktail 
ganador- esun mas trendy, mas creativo y mas dushi lo gana e di 4 
edicion di Bartenders’ Brawl y mesora bira e Iron Bartender! 

Bishitantenan lo disfruta di un anochi chic riba Festival Plaza y natu- 
ralmente lo ricibi diferente “bites” pa acompaña e cocktailnan cu ta 
inclui den e carchi pa e evento. E “bites” nan prepara pa e team culi- 
nario di Renaissance sigur lo complementa e cocktailnan durante di 
e Bartenders Brawl. Carchinan di entrada ta obtenibel pa $55 y ta 
inclui 9 cocktail y “bites”. 

Pa e ultimo tres añanan e competencia entre e bartendernan partici- 
pante ta tenaz; publico lo disfruta di un competencia estilo everyt- 
ing goes. Renaissance Aruba, anfitrion di e Bartenders Brawl 2018 ta 
invitabo pa cumpra bo carchi na e Navigator’s desk di Renaissance 
Aruba of na e bali di De Palm Tours na tur hotel. Bishita e pagina di 
facebook di Renaissance Aruba pa mas informacion. 




BLACK FRIDAY 


" 15 %* 

Vn all 5cm & 6cm faveró 

ATCO Concrete Products N.V. Barcadera 134 - Aruba 
Sales office(s) T: +297 582-4684 E: sales@atcoconcrete.aw 


www.atcoconcreteproducts.com fh atcoconcreteproductsnv 

Minister Dangui Oduber: 

## Aruba por ta orguyoso di e landadonan di Crossing for Hope ## 


MINISTERNAN 

y Parlamentarionan 
a bini hunto pa asina 
ricibi e grato bishita 
di e 5 landadonan di 
Crossing for Hope. Ta 
trata aki di Davy Biss- 
lik, Deaxo Croes, Ro- 
mar Arendsz, Gwen- 
dolin Kock-Croes y 
Stephan Thijsen. Du- 




rante e bishita a en- 
trega e heroenan un 
reconocimento pa nan 
hazaña, unda cu a 
crusa landando di Ven- 
ezuela pa Aruba, cu e 
meta di recauda fondo 
pa Wihelmina Kanker 
Fonds Aruba. 

Presente na e bishita 


tabata t’ey tambe algun 
miembro di Parlamen- 
to, Minister President 
Evelyn Wever-Croes, 
Minister Glenbert 
Croes, Minister Rudy 
Lampe, Minister Xio- 
mara Ruiz-Maduro y 
Minister Andin Bik- 
ker. Tur esnan presente 
a hiba palabra, dem- 
ostrando nan elogio 


y aprecio na e landa- 
donan. Minister Presi- 
dent Evelyn Wever- 
Croes a hiba palabra y 
a splica con el a wanta 
su curason na momen- 
to di a tende e plan- 
nan di e landadonan. 
Presidente di Parla- 
mento tambe a hiba 
palabra y a expresa cu 
como Arubiano, e ta 
hopi orguyoso. “Boso a 
laga un stempel atras, 
un ehempel cu ta imp- 
agabel.” 

Pa minister Dangui 
Oduber, e evento aki 
tabata inspiracion den 
tur sentido di palabra. 
Por a mira un union 
increibel den comu- 
nidad y por bisa cu 
Aruba henter a biba cu 
e momento. “Nos ta 
sumamente orguyoso 
di boso determinacion 
y perseverancia”, Min- 
ister Dangui Oduber a 
expresa. E mandatario 
ta corda e momento 
cu e landadonan a 
bishite pa papia riba e 
plannan, e training y 
e ruta. Ora di a recor- 
da e momento aki, e 
mandatario a expresa 
cu nan “sigur ta heroe- 




nan Arubiano pa logra tra di ta Arubianonan 
e hazaña aki”. ehemplar. 


Na final di e bishita, 
Gobierno di Aruba a 
gradici e landadonan 
y a entrega nan un 
reconocimento den 
forma di un landado 
den awa, como mues- 


Danki pa pone Aruba 
su nomber dilanti y 
inspira tanto hende! E 
hazaña heroico alci ta 
demostra cu si bo pone 
bo mes pa haci algo, bo 
ta logre. 

Parlamentario Endy Croes na Richard Arends di AVP: 

"E fiesta di bo compania HORIZON cu a strica mas 

di 3 MIYON florin a termina awor" 



PARLAMENTARIO Endy Croes a reacciona riba un 
articulo recien di Richard Arends Parlamentario di AVP 
kende a publica un articulo bou di e titulo “ Kiebro den 
e ciclo di cuenta anual ta un señal robes”. 


Diaranson ultimo Parlamento di Aruba a trata e ex- 
ploitatie rekening di aña 2016 y esaki a wordo desap- 
roba pa Parlamento mientras mas cu claro 7 parlamen- 
tario di AVP kendenan tabata presente a vota “voor” pa 
aproba esaki pero a keda den minoria y no a logra den 
nan intento. Esnan cu a causa e desaster den maneho 
mes manera Benny Sevinger y Mike de Meza no a ni 
yega trabao pa responsabilisa nan mes di e caos cu nan 
a laga atras. 


Banda di tur esaki tin rapport di Controlaria General 
(Aruba Rekenkamer) di cuenta anual 2016 unda nan a 
desbarata e maneho di Mike Eman y su gobierno. No 
obstante di a bay Parlamento pidi casi 40 miyon extra 
y a haña esaki aproba den un suppletoire begroting pa 
gastonan cu Ministernan a gasta sin autorisacion, na 
final di cuenta ainda nan a surpasa cu un otro 10 miyon 
extra. Rapport ta mustra cu e actonan di e ministernan 
ta “ONRECHTMATIG” . 


Artikel 31 di ley di Comptabilidad ta splica claramente 
cu por tene e Ministernan encuestion personalmente 
responsabel. Mas cu claro un Parlamen- 
to responsabel no por a aproba e de 
saster cu Mike Eman y AVP a oca- 
siona pa cu aña 2016. “Alrespecto 
esaki cu asombro por tuma nota 
di Richard Arends cu a yama 
esaki un señal robes. Nos por 
compronde cu Richard Ar- 
ends tambe a forma parti 
di e fiesta y ta p’esey e 
ta pura pa Parlamento 
aproba e desaster cu 
nan a causa y asina 
libera nan tur pa no 


ta personalmente responsabel mas. Mas tristo ta mo- 
mento cu nos a tira un bista por ehempel na RDA por 
a tuma nota cu e compania HORIZON di Richard Ar- 
ends a strica eyden un suma di 450 mil florin, pues casi 
mey MIYON y den Utilities un otro suma di 574 mil 
cual hunto ta surpasa 1 MIYON florin. Banda di esaki 
Richard Arends su compania tabata duna conseho na 
Mike Eman y den ultimo añanan a strica otro 2 MI- 
YON florin mas. E cas grandi na Malmok no a cay for 
di shelo toch? Pues awe Richard Arends kier bin hunga 
mas santo cu papa di Roma y asina purba gana simpatia 
di nos pueblo.” 


Parlamentario Endy Croes a splica cu no lo laga nada 
pasa y un pa un lo bin pa tur. Awor kisas pueblo por com- 
pronde e angustia di Richard Arends y AVP pa aproba 
exploitatie rekening di 2016. Fiesta a caba y pueblo por 
ta sigur cu den 2018 e compania HORIZON di Richard 
Arends no a cobra nada mas for di e gobierno aki, 

RDA of Utilities. Placa ta yega 
su destinacion corecto awor y 
no den saco di amigo y co- 
lega sin mas, Endy Croes ta 
termina bisando y contes- 
tando e Parlamentario di 
AVP. 

Minister Glenbert Croes: 

Ta invita Sra. Mervin Wyatt Ras pa ta parti 
di e solucion di e Crisis Social 



MINISTER di Asuntonan Social y Labor a tuma nota 
di informacion cu hopi tinte politico cu a bin den me- 
dionan di comunicacion cu no ta duna un bista real di 
tur e esfuersonan cu a ser encamina a base di e vision y 
maneho di Gabinete Evelyn Wever-Croes y Minister di 
Asuntonan Social y Labor, Sr. Glenbert Croes. 

Ta lamenta cu un Parlamentario cu ta bin di e tereno 
social ta opta pa hunga wega politico cu algo asina im- 
portante manera e crisis social. Netamente e mes negli- 
gencia di Sra Mervin Wyatt Ras y su Partido AVP, a haci 
cu awe e trabounan pa alivia e crisis social cu ta existi 
aki na Aruba, ta mucho mas grandi. 

Pa 8 aña e Departamento di Asuntonan Social a worde 
poni un banda pa e Gobierno di AVP di cual Sra. Wy- 
att Ras tabata hasta presidi e Parlamento di Pais Aruba. 
Mare cu por tabatin maske ta un biaha cu Sra Wyatt 
Ras por a lanta un dede pa hala atencion di su partido 
AVP cu tabata na mando pa 8 aña. 

Awe Minister Glenbert Croes conhuntamente cu e de- 
partamento ta trahando duro pa pone tur cos bek ariba 
pia. Lo ta cu Sra Wyatt Ras a tuma nota di e progreso 
den e tareanan di e plan di crisis social, cual mester ta 
molestia Sra Wyatt Ras pasobra cu e ta resalta su propio 
incapacidad di 8 aña largo. Sigur tambe ta di lamenta 
pasobra den 8 aña, nunca el a preocupa ni cu e departa- 
mento y corda cu tur esunnan afecta den e crisis social. 
Es mas, ora cu e Departamento a bati alarma na 2017, 


ta su propio Gobierno a duna instruccion pa no haci e 
cifranan publico. 

Awe por tuma nota di un departamento ubica den un 
edificio den completo deterioro, sistema di computer cu 
cada bes ta cay afo y Sra Wyatt Ras nunca a puntra su 
mes con e negligencia aki ta afecta tur esunnan cu ta 
labora cu alma y pasion den e departamento ey ni con 
e falta di accion di parti di Sra Wyatt Ras a contribui 
na casonan lamentable cu Aruba a conoce den e ultimo 
añanan? 

Awe por papia di maneho di un gobierno cu no sola- 
mente a papia, pero tambe a pone 17 miyon florin dis- 
ponibel pa cuminsa alivia e situacion cu esunnan mas 
vulnerabel ta victima di dje. E fondonan aki a worde 
basa ariba un plan cual ta inclui no solamente consci- 
entisacion di e comunidad riba e problematicanan aki 
manera ta recomenda pa rapport di Unicef, pero mas 
importante ta e tarea di trece un coordinacion mas es- 
trecho entre tur e partnernan den e tereno social, esta 
e diferente departamentonan di gobierno, pero tambe e 
fundacionnan. E trabou di alineacion entre tur e part- 
nernan pa crea un sinergia pa e esfuersonan ta mas efec- 
tivo y eficiente. Gran parti di e fondonan asigna na e 
crisis social ta pa duna e partnernan e recursonan pa 
intensifica nan actividadnan. 

Parti di e tareanan tambe ta pa implementa un sistema 
central di registracion di e casonan pa asina cada caso 
por cana su caminda di forma rapido y e victimanan por 
haya e alivio y of sosten necesario. 

Finalmente ta invita Sra Wyatt Ras pa ta parti di e solu- 
cion y cu e comunidad lo sa di reconoce accionnan gen- 
uino pa yuda alivia e situacio y no manera Sra Wyatt 
Ras ta purba di hunga cu sentimentonan di nos comu- 
nidad y victimanan pa asina purba score punto politico. 
Si no kier yuda anto para un banda y observa un Gobi- 
erno berdaderamente purba yuda e mucha, e hoben, e 
grandi cu ta den necesidad y cu mester di un solucion, 
un ayudo, un apoyo. 

Casa del Mar celebrando 25 aniversario di Payroll Pro HRM 



SIMAN pasa e de- 
partamento di Hu- 
man Resources di 
Casa del Mar a ricibi 
bishita di e team di 
Payroll Pro HRM. E 


team di Payroll Pro 
HRM a sinta cu Sra. 
Ziphora Baarh, Hu- 
man Resources Coor- 
dinator, y a conver- 
sa cun’e tocante su 


experiencia usando 
Payroll Pro HRM. 
Sra. Baarh ta compar- 
ti “Mi tin solamente 
comentario positivo 
tocante Payroll Pro 


HRM. Mi ta gusta 
cu e ta un programa 
asina user-friendly y 
duidelijk. Especial- 
mente, e modulo di 
HR ta hopi great pa 
traha cun’e”. 
Ademas, Sra. Baarh 
ta menciona cu Casa 
del Mar ta suma- 
mente contento cu 
e support cu nan ta 
ricibi di VCC Inter- 
national, en especial 
di Theo Geerman, 
Consultant di VCC 
International. Mr. 
Geerman ta trese su 
expertisio di e pro- 
gramma ora nos mes- 
ter di support, y ta 
yuda nos crese den 
nos conosemento di 
Payroll Pro HRM. 
Sra. Baarh ta comen- 
ta “Ora nos mester 


di un consultant pa 
yuda nos cu cualke 
cos, nos ta jama VCC 
International y nan 
tey pa yuda sigur”. 
Di su banda Theo 
Geerman ta comenta 
“Nos ta contento cu 
Casa del Mar ta un 
cliente pa tanto aña 
caba y cu ta sigi duna 
nos nan apoyo y sup- 
port. Ta pa e rason 
aki nos ta sigi desa- 
roya nos software 
pa sigi cumpli cu e 
expectativa di nos 
clientenan, nan satis- 
faccion ta nos priori- 
dad” 


#1 Online 

Tel: 583-1400 
Fax: 583-14444 

Facebook: 

www.facebook.com/awemainta 
Website: www.awemainta.com 
E-mail: noticia@awemainta.com 



BANCO Dl CARIBE 


OFFICIELE KOERSEN TEN OPZICHTE VAN DE ARUBAANSE FLORIN 

GELDIG OP 19 Nov, 2018 EN TOT NADER ORDER 


valuta 


aankoop van publiek 


bankpapier 


wissels, CHQ's 
reischeques en 
overboekingen 


verkoop aan 


publiek 


Ned. Antil. Gulden 

PerANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.33 

1.35 


1.37 

Zwitserse frank 
(per 100) 

CHF 

178.52 

179.24 


180.04 

Pond sterling 

GBP 

2.22 

2.27 


2.33 

Japanse yen 
(per 10.000) 

JPY 

156.52 

157.95 


159.54 

EURO 
(per 100) 

EUR 

201.60 

203.44 


205.49 

Deense kroon 
(per 100) 

DKK 

26.28 

27.00 


27.80 

Noorse kroon 
(per 100) 

NOK 

20.07 

20.79 


21.59 

Zweedse kroon 
(per 100) 

SEK 

18.78 

19.50 


20.30 

Minister Chris Romero a bishita e piscifactoria 'The Family Farm Aruba' 


DEN conexion cu su tour di bishita na 
e diferente agricultornan local, Minis- 
ter di Sector Primario, sr. Chris Rome- 
ro, a pasa na e produccion piscicola 
‘The Family Farm Aruba’, cu ta situa 
na Wayaca. 

Piscicultura (fish farming) ta un otro 
area den agricultura cu ta fortaleciendo 
aki na Aruba. Minister Chris Romero 
tin hopi interes den piscicultura, cu ta e 
tecnica cu ta ocupa di dirigi y fomenta 
e reproduccion y cria di pisca y demas 
cuminda di lama. 

“The Family Farm” ta un piscifactoria 
opera pa famia Bosch y ta situa den e 
bario di Sero Biento. Despues di a opera 
pa algun aña na Sint Maarten, pareha 
Bosch a dicidi di bin lanta nan produc- 
cion piscicola alci na Aruba. Teniendo 
na cuenta cu Aruba su ubicacion geo- 
grafico ta haci cu e probabilidadnan 
pa haya un horcan ta hopi abou, famia 
Bosch a dicidi di bin construi nan “fish 
farm” aki na nos isla. Experiencia ama- 
rgo di pasado, unda cu horcan a destrui 
nan produccion piscicola, a incentiva 
mas ainda pa famia Bosch dicidi di con- 
strui nan “fish farm” na Aruba e aña 
alci. Actualmente “The Family Farm” 
tin un instalacion caminda nan ta pro- 
duciendo pisca caba, cu e meta pa den 
un futuro sercano por produci pisca na 
un escala mas grandi pa asina cumpli 
cu e necesidad local. 

Den e vision di Minister Romero pa 
Aruba yega na ta mas independiente 
pa loke ta cuminda, ta realisando dife- 
rente sondeo den e sector di agricultura 
local. Di e manera aki kier cuminsa in- 
centiva nos agricultornan pa nan com- 
ercialisa nan producto na nivel local, y 
cu e pensamento di por yega na exporta 
den futuro. 

Dentro di poco lo haci mas entrega di vehiculonan nobo 

Garage Centraal Aruba ta haci entrega di 
4 pick up marca Isuzu na KPA 



DIABIERNA atardi a tuma lugar entrega- 
mento di 4 pick up for di Garage Centraal 
Aruba. Na e edifico di Garaga Centraal situa 
na Sabana Blanco Cuerpo Policial Aruba a 
haya 4 pick up marca Isuzu D-max di cual 3 
cu ta double cabina y 1 cu ta single. 

Cu un toke tradicional a haci entrega di 
yabi for di man di Garage Centraal Aruba 
pa Sr.Rosemine Croes hefe suplente di e de- 
partamento di “bedrijfsvoering” cu despues 
a traspasa e yabi pa sub inspector RCR “Na- 
ldi” Tromp hefe de recherche. 

Cu e adkisicion nobo aki ta haci cu tin mas 
vehiculo nobo cu nos organisacion policial ta 
desponi di dje. 

Dentro di algun dia nos comunidad ta conoce 
e vehiculo nan mas nobo di Cuerpo Policial 
Aruba. Garage Centraal Aruba tin ya caba 
22 Isuzu MU-X den nan posicion cu ta cla 
y prepara pa sali riba nos careteranan. Cu e 
flota nobo aki Cuerpo Policial Aruba lo haci 
entrega di nan pa surveillance dienst. Mas 
blou riba caminda, bon equipa pa asina nos 
agentenan policial por sigui brinda e seguri- 
dad pa nos comunidad. 

Muchanan entusiasma cu yegada di Sinterklaas y Zwarte Piet 

DIADOMINGO mainta hopi mucha hunto cu 
nan mayornan a yega Aruba Ports Authority (APA) 
wardando yegada di Sinterldaas y su Zwarte Piet- 
nan riba barco. Aruba Bank ta contento di a aporta 
un biaha mas na e yegada di Sinterldaas den fin di 
siman. 

Sinterldaas y Zwarte Piet a sali for di APA y a bay 
rumbo pa Plaza Betico Croes pasando riba L.G. 
Smith Boulevard unda mas mucha tabata para ban- 
da di caminda. Tur mucha tabata saluda Sinterldaas 
y su Pietnan, kendenan tabata cana cu nan saco yen 
y tabata parti mangel mientras cu algun tabata haci 
show. 

Na Plaza Betico Croes hopi mucha di diferente edad 
tabata bisti cu nan t-shirt di Sinterldaas. Cu yen 
di entusiasmo nan tabata warda e yegada di Sin- 
terldaas y Zwarte Piet. E ambiente na Plaza Betico 
Croes a sigui cu diferente actividad. Sinterldaas a 
parti regalo, mientras cu Zwarte Piet tabata entre- 
tene e muchanan. Tur presente a disfruta di e show 
di grupo di baile infantil y hubenil, sin lubida e kids 
corner. 

Aruba Banlc ta desea Aruba un celebracion sano di 
Sinterldaas y pa tur bon muchanan ricibi nan regalo 
cu tanto nan tabata warda riba dje. 

Campeonato di dam hubenil 2018 

CLUB di dam Arowak, ta or- 
ganisa riba e diadomingonan dia 
25 di November y 2 di Decem- 
ber, un Campeonato hubenil di 
dam. 

Esaki ta tuma lugar den nos 
club na Nieuwstraat 11, Oran- 
jestad desde 2:00 di atardi te/cu 
6:00pm. Nos club ta situa na fi- 
nal di caya grandi unda e tram ta 
lora back. Riba e plaza tegenover 
di Botica Oduber. 

E campeonato aki, ta wordo hun- 
ga den 2 categoria. Un categoria 
di mucha di edad entre 6 y 12 
anja y un categoria pa hobennan 
entre 13 y 18 anja. 

Lo tin premio pa e promer 3 
lugarnan den cada categoria. 

Promer lugar lo haja un trofeo, 

Xmas Basket y un Samsung 
Smart Phone. 

Segundo lugar un trofeo y un 
Xmas Basket 
Y tercer lugar un trofeo. 

E premionan aki lo wordo duna 
den cada categorfa. 

Tur mucha bow di 18 anja ta bon 
bini. 

Corda bini na tempo, door cu 
nos ta bay cuminza diadomingo 
pa 2:00 di atardi pa evita cu e 
weganan ta kaba hopi laat. 

Pa mas informacion, por tuma 
contacto telefónicamente na e 
siguiente numbernan. 593-6817 
of 699-8245 

Ban prepara y competi pa mira 
ken ta bira e campeonan hubenil 
di dam di Aruba pa 2018. 

Campeonato di volleyball hubenil lo cuminsa 
den e categoria femenino U18 y U21 



DIA 24 di november avvor, e federacion di vollyeball na 
Aruba, A.VA.(Aruba Volleyball Association) lo inicia cu 
nan campeonato di volleyball 2018 den e categoria fe- 
menino hubenil den e edad U18 y U21. Teamnan par- 
ticipante e anja aki lo ta un total di shete organisacion 
esakinan Gazelles, Venum, Smashes, SV Volvox, SV 
Dakota, SV Britannia y Galaxy. 

E campeonato lo inicia manera indica fin di november 
mientras e prome siman di maart esaki lo termina cu 
e gran finalnan den e dos categorianan di edad. Cada 
aña e federacion ta promove e deporte di volleyball bou 
di nos hoben y adolescentenan cu kier sigui desaroya 
nan mes den e deporte aki. E anja aki e deporte di vol- 
leyball a cosecha un exito rotundo den beach volleyball 
ora cu nan categorianan femenino y masculino hube- 
nil a logra gana e torneo di clasificacion den Caribe pa 
despues hunga contra e mihornan di mundo den e We- 


ganan Olimpico Hubenil Buenos Ares 2018. Sin duda 
un tremendo logro. 

Stichting Sportsubsidie Auba ta contento di por aporta 
y brinda e ayudo necesario na e federacion di volleyball 
pa asina nan por realisa nan campeonato sin ningun ob- 
staculo. Stichting Sportsubsidie Auba a yuda subsidia e 
campeonato di volleyball hubenil femenino U18 y U21 
organisa pa Aruba Volleyball Association. 

Lotto, e loteria di Aruba ta ofrece diferente weganan 
manera; Catochi, Big 4, 1-OFF, Zodiac, Wega di Num- 
ber Korsou, Lotto di Dia, Lotto 5, Mini Mega cu su 
Mega Plus y e weganan di Raspa y Gana. 

Cumprando Lotto bo ta contribui na deporte riba nos 
isla. E meta ta pa organisa loteria, cambia bida di su 
hungadonan y na mes momento inverti den deporte lo- 
cal pa medio di donacionnan na e Stichting Sportsubsi- 
die Aruba. 

"PAKIKO" KIKO TA UN MUCHA? 


Mi no a pidi pa nace 
pakiko maltrata mi 
mi no a pidi molestia 
mucha tey pa alegra 
mi no gusta fastidia 
atenshon e kier lage 
pe sinti su infancia 
i disfruta plenamente 
sin e dolor i rechaso 
pa actitud no anhela 
corda turtin derecho 
di gosa como mucha 
no abusa sin piedad 
lagando frustrashon 
e inocencia destrosa 
bibando jen di miedo 
yorando den silencio 


Ta un mucha te momento 
cu tin den bo man scondi 
un recuerdo cu ta refleha 
bo personalidad e deseo 
di sonja con pa bira grandi 
bulando den un cielo habri 
riba hala di un avion sigura 
y sinti cu e mundo ta di bo 

TA UN MUCHA. 

Buscando rond pa tin Amor 
no conoce odio ni maltrato 
bibando e mundo di fantasia 
unda bo ta heroe den bataya 
luchando contra e soldatnan 
pa gana e guerra sin violencia 


TA UN MUCHA. 

ta e Alma mas puro pa mira 
con berdad ta briya den wowo 
por expresa loke ta sintiendo 
cu man tembloroso y inocente 
yorando cu un dolor profundo 

TA UN MUCHA. 

momento di sinta riba rudia 
pidiendo pa conta un storia 
unda bestia ta protagonista 
cariciando cabes di e cacho 
o mira e pushi brabo ta gruna 

TA UN MUCHA. 

Dios den un curpa chiquito 
reflehando e Amor mas puro 
di un criatura cu bos tierno 
ta bisa : Tata mi ta stima Bo. 



Pakiko haci dolor 
pakiko no respeta 
e mucha inocente 
lagrima na wowo 
ta grita basta awo 
pa tanto maltrato 

Nan tin tur 
derecho pa ta 
felis cu Amor.Autor 
: Omaira I. Rodri- 
guez-Britten 


TA UN MUCHA. 

ta creashon divino di 
DIOS 

unda hasta na grandi ta 

sinti 

refleho di tin un mucha 
den nos . 

Sra.Omaira 

I.Rodriguez- 

Britten 

Exitoso prome mainta di proyecto: 


"BIBA BIDA...un rato den hofi cu Cruz Cora" 

RIBA diaranson, 14 di november a tuma 
lugar e prome mainta di e proyecto di Cruz 
Cora “BIBA BIDA” na Centro di Bario Lago 
Heights. E proyecto aki tin como meta pa 
organiza maintanan den diferente bario na 
Aruba cu e lema: Siña, recrea y disfruta! 

Cu un grupo di total 60 persona di 65 aña 
of mas, a start sali cu un workshop di Santa 
Rosa unda Sr. Ludwig Rasmijn a duna spli- 
cacion tocante plantacion na cas y a duna 
tips. Despues e grupo a pasa pafor pa un de- 
mostracion cu matanan local. Despues di un 
pauze cortico pa disfruta di un bon sopi, a 
sigui pa un presentacion di Sr. Rene Ridder- 
stap di Crisis Bureau tocante preparacion pa 
calamidad. 

Cu e temporada di fiesta ta den porta, Cruz 
Cora lo sigui cu su siguiente Biba Bida den 
januari, 2019 den Noord. Lo anuncia e fecha 
y lugar pronto. Pa mas informacion tocante 
e programa Biba Bida: info@redcrossaruba. 
com 

Pregunta kargá den aire: 

Ta RdK ta paga salario i 
bonus na Isla fin di aña? 

WILLEMSTAD. Kontando for di prinsipio di aña pa 
awor aki, den prinsipio spekulashon riba futuro di Isla 
tabata basá riba sea un konldushon felis na final dje odi- 
sea ku Isla ta pasando aden of lo inevitabel lo sosode ku 
mester sera e djónki di froes ku tabata un aporte asina 
valioso pa kupo di trabou i entrada pa trahadónan. 

Si dal un paso grandi den futuro, loke ta pinta ta ku 
PDVSA lo no tin sén pa paga ni salario i menos bonus 
na su trahadónan fin di aña pasobra e refineria no ta 
refiná petroli i no tin entrada, e uniko alternativa ta pa 
otro instansha paga e salarionan fin di aña pa evitá un 
eksploshon sosial enorme fin di aña. 

I esei opviamente ta un realidat ku gabinete Rhugge- 
naath tambe ta realisa pasobra esei e kolebra venenoso 
den e yerba ku no mag sali den publisidat i pa kual apa- 
rentemente ta dispuesto di sakrifiká un profeshonal se- 
rio, kumplidó i veterano manera Van Kwartel. 

Ne momentonan aki e teoria mas faktibel ku ta sirkulá 
ta ku gobiernu ke pa Refineria di Kórsou paga bonus i 
salario di trahadónan di Isla manera a sosodé un biaha 
kaba pero ku Van Kwartel pa su konsenshi no por bai di 
akuerdo. 

Pues, Van Kwartel mester bai pa por pone otro hende ku 
si ta paga salario i bonus dje trahadónan. 

ENFRENTA REALIDAT 

Si mester enfrentá realidat, anto mester rekonosé ku 
Venezuela no tin petroli ni pa nan mes refiná pasobra 
nan mes tin ku importá gasolin di outo pasobra 80% 
di nan petroli ta bai China Komunista komo pago pa e 
fiansanan enorme ku Venezuela a hasi na China i e otro 
parti ta bai Rusia ku tambe a fia Venezuela hopi plaka. 
Di loke sobra, gran parti tin ku bai pa sostené paisnan 
sosialista na Sur i Sentro Amerika pasobra e sistema so- 
sialista no pone pan riba mesa. 

Ki efekto esei tin pa Kórsou? 

E efekto ta ku Kórsou a bira un dje piesanan di domino 
ku Venezuela a krea den Sur Amerika i ora ku e bóltu, e 
ta listra nos bai kune. 


Summa summarum: Venezuela no tin petroli pa nos i 
nos refineria no ta sirbi ni komo heru froes riba merka- 
do te pa inverti plaka den dje. 

PREGUNTA KLAVE 

Ta ki a pasa anto ku Rhuggenaath mester a pone Van 
Kwartel un banda i e mes a kore bai Ulanda lagando 
poko tema na kandela atras. 

Si pa kada chinchang Rhuggenaath mester bula bai 
Ulanda siendo ku premier Rutte mes ta bin Kórsou. anto 
ki bal tin un minister plenipotensiario na Den Haag? 

Pa brievenbus? 

ICORSOU TA PRODUSI PA VENEZUELA 

Manera e situashon a bira, te refineria na ICórsou tabata 
gana plaka pa Venezuela mientras ku nan a keda paga 
e mesun alkiler pa paga na gobiernu komo doño dje re- 
fineria. 

Esta: te awor pasobra sin petroli DPVSA na ICorsou no 
por refiná i no tin produkto pa bende te pa nan manda 
plaka i produkto pa Venezuela. 

No solamente ku ICórsou ta produsiendo plaka pa Ven- 
ezuela sino ku Refineria di ICórsou ku ta di gobiernu, ta 
paga salario di e trahadónan meskos ku nan a hasi aña 
pasá. 

DENUNSIA FALSU 

I tin un aspekto mas ICu meresé un atenshon speshal di 
parti di Ministerio Publiko di ICórsou. 

E denunsia ku premier Rhuggenaath a bai hasi person- 
almente na Ministerio Publiko kontra Van ICwartel ta 
enserá ku ela partisipá aktivamente na un denunsia fal- 
su a base di mentira. 

Esei tambe ta konfuso pasobra un biaha ta bisa ku ta 
Rhuggenaath a hasi denunsia personalmente i otro bi- 
aha ta presidente dje hunta di komisario. 

IConosedónan dje materia ku konosé refineria Isla i e 
kampo politiko i parlamento tin lcu investigá eventual 
mentiranan den e kaso pasobra splikashon pueblo no ta 
haña. 

E konklushon ta ku na lugá di informá i guia e pueblo 
pa e lmsis ku ta na kaminda, ta engañá pueblo i e gólpi 
lo ta mas duru. 

Ohalá lcu e scenario ku nos a pinta aki’riba no ta bérdat 
pasobra esei lo nifiká ku mentira i engaño a penetrá te 
den e regionnan di mas haltu di nos gobiernu. 

Gregorio Ringeline asesiná den bario di Kustbatterij 


WILLEMSTAD. Diadomingo mardugá den kareda 
di 4.52’or di mardugá, Sentral di Polis a risibi infor- 
mashon di un habitante den Elmesstraat, ku ela tende 
diferente tiru patras di su kas. 

Na momentu ku el a sali pafó, ela topa un hómber drumi 
abou den su kura di kas. 

Mesora Sentral di Polis a dirigi un unidat di Punda na e 
sitio i na su yegada el a bin konstatá bérdat un hómber 
drumi den kura di e kas, ku un herida di bala. E hómber 
aki no tabata duna señal di bida. 


Ambulans ku a yega na e sitio, tampoko por a hasi algu 
pa e viktima. 

E hómber aki tabata den poseshon di un arma di kande- 
la i su kara tabata tapa miéntras e tabatin hanskun bisti. 
Dókter di polis mas lat, a konstatá morto di e hómber 
Elton Gregorio Rosario Ringeling, 
nase na Kórsou dia 7 di novémber 1993. 

Ku otro palabra ku dos siman pasá ela kumpli 25 aña. 
Riba órdu di fiskal di Ministerio Publiko a konfiská e 
kurpa sin bida, pa mas investigashon. 


Ansary a blok nada di fondo di ENNIA na Merryl Lynch 


WILLEMSTAD E ultimo komentarionan ku e direk- 
tor temporal di Banko Sentral Jose Jardim a hasi en- 
torno dje fondonan di ENNIA ku ta konhelá na Merka 
ta suavemente bisá konfuso. 

De fakto menos bisa dje asuntu mihó pasobra Ansary ni 
a inisia ningun akshon den torno dje fondonan ni e de- 
sishon di Banko Sentral pa interveni den maneho diario 
dje kompania ku a pone kontinuashon dje kompania 
mas na peliger ku a hasi su kontinuashon mas sigur. 

E diskushon a bolbe lanta kabes en relashon ku un en- 
trevista ku Jose Jardim a duna na un korant na ulan- 
des na Kórsou bisando e resistensia di Ansary pa Merka 
rekonosé e paso di Banko Sentral na un sorpresa pe. 

Elo menshoná e sumo di 270 mion dóler 
di ENNIA ribo un kuento ku Merryl Lynch 
tin no Bonk of Americo. 

Realidat ta otro: Ansary of Parman manera e kompania 
di Ansary yama tin ku sinta warda meskos ku Banko 
Sentral ki Merryll Lynch ta bai hasi pasobra ta nan a 
konhelá e fondonan ku den e kaso aki ta un Life Ac- 
count di 100 mion dóler ku nan tin wantá. 

Reportadamente Jardim lo a bisa e korant ku e aktitut 
di Ansary no tabata un sorpresa pero na mesun tempu 


ennia 

fée/ 


ela bisa ku tabata un tiki sorpresivo pasobra e intenshon 
pa Merka rekonosé e medida di Banko Sentral, no ta- 
bata pa pone legalidat dje paso a prueba. 

E wes ku o otendé e koso lo o biso Bonko 
Sentrol ku e lo chék si e poso di Bonko Sentrol 
kontro Ansory to kuodro ku leinon merikono. 

Ansary ku rason ta protestá kontra kanselashon di nan 
pérmit pa hasi negoshi di seguro siendo ku tempu ku a 
pidi Ansary pa bin reskatá e negoshi i e otro kompani- 
anan i banko ku ta kai den su grupo, no a pensa di ninga 
e pérmit. 

En todo kaso Jardim ta positivo pa loke ta desishon dje 
wes merikano durante tratamentu dje kaso dia 12 i 13 
di desémber awor. 

Jardim a splika e periodista tambe ku ENNIA ta produsi 
sufisiente plaka pa kumpli ku tur hende pero ela reko- 
nosé ku si ranka montantenan multimionario for di e 
kompania madre, esaki lo hañ’é den problema. 

Na Santo Domingo 

Rector Magnificus UoC presente na selebrashon 50 aña UNICA 



Universities 

Caribbean 

Jniversidades 

Caribe 

Universités 

Caraibe 


VEBITAS ET SCIENTtA 


\awonn savé nan Karayib 


WILLEM STAD . Resientemente Rector Magnificus i 
presidente di Hunta di Supervishon di Universidat di 
Kórsou Dr. Moises da Costa Gomez (UoC). dr. De La- 
nooi a biaha pa Santo Domingo pa selebrá 50 aña di 
eksistensia di UNICA. 

UNICA ta e asosashon di universidatnan, sentronan 
di investigashon i kolegionan den Karibe ku a lanta na 
1968 pa fasilitá lasonan di koperashon i di réspét mu- 
tuo atraves di enseñansa superior den Karibe. 


UNICA a selebrá su aniversario di oro i wetando bék 
riba e 50 aña aki ku a pasa, a konsiderá ku a yega tempu 
pa re-inventá UNICA. 

A bisa ta para ku eksistensia di UNICA i bin ku un 
organisashon nobo ku yama Universities Caribbean. E 
motibu di esaki ta ku e nómber ald ta mas amplio i e 
ta identifiká e universidatnan den region muchu mas 
mihó. 

E strategia di Universities Caribbean ta basá riba 3 pi- 
lar: “Reputation, Resilience i Revenue”. 

Ta traha riba reputashon dor di koperá ku partnernan 
den Karibe pa realisá e ról di universidatnan i inves- 
tigashon dor di partisipá den proyektonan konhunta- 
mente, konsehá gobiérnunan i sektor privá. Ademas 
universidatnan mester bira mas visibel i presente den 
komunidatnan dor di enbolbi nan mes mas bisto ku 
problemátikanan di komunidat. 

“Resilience” (veerkracht) ta para pa e forsa i abilidat di 
universidatnan pa kontribui i aplikashon di konosemen- 
tu i investigashon pa rekuperá fo’i desasternan natural, 
krisis ekonómiko etc. 

“Revenue”: 

universidatnan su struktura finansiero i di finansiamen- 
tu mester ta mas sólido. Universidatnan mester sali pafó 
di murayanan di universidat alabes traha riba revenue, 
stabilisashon finansiero sostenibel. 


Durante e promé 3 aña i 82 dia 

A deskuidá infrastruklura di Pais Kórsou malamente 


WILLEMSTAD. E Parlamentario Curtley Obispo a 
sigui evaluá a base di leinan di Kórsou i sifranan ouditá, 
fihá i publiká di lcuenta nan anual 2010 te lcu 2013 
di Pais Kórsou. Sifranan kontrolá dor di e réfrinan di 
kontról finansiero di Pais Kórsou lcual ta SOAB i Kon- 
trolaria General di Kórsou. 

E sifranan aki ta sagrado i tambe ta lconta e bérdat kon 
a manehá finansa publiko di Pais Kórsou entre 10 ókto- 
ber 2010 te lcu 31 desémber 2013. 


A base di e akuerdo final di e Konferensha di Mesa 
Rondó na Hulanda di dia 9 séptémber 2010, Pais Kór- 
sou a kuminsá riba 10 óktober 2010 ku un debe di 
1,667.4 mion florin. 

Debe kual ta wórdu konfirmá den e kuenta anual 2010 
di Pais Kórsou kua ta ouditá, fihá i publiká. 

E kuenta anual 2013 di Pais Kórsou kual ta ouditá, fihá 
i publiká ta mustra tambe riba na 31 desémber 2013 un 
debe di 1,730.0 mion florin. 

Nan a bende tereno ku nan 

Marina Real a saka fundashon Brakapoti for di nan tereno 


WILLEMSTAD. Hopi aña pasá fundashon Brakapo- 
ti a bende dos lote di tereno ku Marina Real drecha un 
sentro di dibertishon pa marinier i nan famianan pero 
despues ela lugá a desaroyá i progresa i haña restorant 
te ku e tabata produsi komo 2 mion florin na entrada na 
benta di kuminda i bebida so. 

Komo ku esei no ta kuadra ku prinspio dje fundadónan 
original dje sentro di Brakapoti nan a drenta un bataya 
legal ku ironikamente a sala na desbentaha dje doño an- 
terior ku awor mester bandoná e tereno di Marina Real 
ku tur nan potoshi. 

Marina Real c.q. Estado Ulandes a gana e kaso ku nan a 
entamá kontra e fundashon ku ta manehá e tereno Braka- 
poti despues ku Broedernan van Dongen a traspasá tur 
e propiedatnan pa Exploitatie Maatschappij Brakkeput 
N.V 

E promé paso den e kaso a tuma lugá nét dos aña pasá i 
finalmente korte a tuma un desishon. 

Esensia dje kaso ta ku for di 1996 Marina Real ta doño 
di dos pida tereno na Brakkeput Ariba i su miembronan 
por disfrutá di laman i nan a habri un restorant ku yama 


Boathouse ku Marina Real mes ta manehá. 

Na 2004 Marina Real a buska un sosio pa eksplotá e 
tereno i restorant pero pa hasi ganashi naturalmente. 
Na 2004 Marina Real a firma un akuerdo ku sr. Uitslag 
kende tabata direktor di Brakapoti e tempu aya pero 
tabata traha pa Marina Real tambe. 

Inisialmente nan a firma kontrat pa 5 aña kobrando 
solament 1 florin pa aña pa e fasilidatnan. 

Logiko ku miembronan di Marina Real i nan famia ta 
haña trato preferensial pero Uitslag tabata liber pa ko- 
bra otro hende mas karu. 

Na september 2006 Uitslag a bende su parti ne akshoni- 
stanan aktual sin informa Marina Real i ora nan tende, 
nan a sinta na mesa ku e kompania doño di Brakapoti. 
Basikamente nan a negosha ku personal i famia di Ma- 
rina Real ta hañ 30% deskuento riba lolce nan gasta. 
Mientras tantu Boathouse tabata krese i krese i tabata 
bende te kasi 2 mion florin pa aña na kuminda i bebida. 
Esei tabata posibel pasobra ya Marina Real tabata alkilá 
e tereno i fasilidatnan ku fundashon Brakapoti i nan a 
bira doño. 


Detenshon pa menasa i violashon di e Lei di Opio 


WILLEMSTAD - Djadumingu 18 di novémber 2018, 
alrededor di 03.50 or, Sentral di Polis a dirigi un patruya 
di polis na un kas den área di Kintjan pa un problema 
familiar. 

For di un investigashon ku polis a hasi na e sitio a re- 
sultá ku un yu hómber mester a menasá tantu su mama 
i un ruman hómber lcu morto. 

Durante un kontrol riba e sospechoso polis a haña den 
un tas di skouder ku e tabatin, un saku di pléstik chikitu 
ku ta kontené un blóki chiktitu di hash i a konfiská 
esaki. 

En konekshon ku e menasa i violashon di e Lei di Opio, 
polis a detené, e hómber sospechoso S.G.G. nasé na 
Sint Maarten di 38 aña di edat. 

A presentá e sospechoso dilanti di un Fiskal Ouksiliar 
ku a ordená su enkarselamentu pendiente mas investi- 
gashon. 

Marina Real por saka Fundashon 


WILLEMSTAD . Wes a duna hefatura di Marina Real 
pérmit pa saka tur potoshi di Fundashon Braldveput for 
di e sentro di dibertashon di Marina Real na Brakapoti 
i yama polis mes pa nan si ta nesesario. 

Dado momento Stichting Johannes Bosco ku a haña e 
inmobilario serka Broedernan, a kai den e diskushon 
ken ta eksplotá restorant Boathouse i ki preis ta kobra 
mariniernan i nan famia. 

E fundashon Don Bosco kier a para hasimentu di ne- 
goshi riba e tereno i ku nan lo terminá e kontrat fin di 
2016. 

Nan a haña ku Marina Real a bandoná su meta original 
di usa e luga pa rekreashon di marinier i nan famia i a 
bai den grandi pa hasi neoshi. 

I esei no ta kuadra ku nan prinsipionan. 

Ya e asuntu a bira kaso di bai korte i esei a sosodé ka- 
minda Don Bosco a gana den promé instansha i a pérdé 
den apelashon. 

Einan Marina Real a ordená Exploitatie Maatschappij 
Brakkeput pa kita tur nan kosnan for di e tereno 


Brakapoti ku polis si ta nesesario 



Ku otro palabra e éks doñonan original ku a bende tere- 
no ku Marina Real a pérdé kaso i wes a duna órdu pa 
nan entregá Marine Watersport- en Recreatiecentrum 
Braklceput na Marina Real. 

E parti pérdédó mester paga abogado di Marina Real 
plus gastunan dje kaso a rason di 4500 florin. 

I si nan no kumpli, Marina Real por saka nan ku polis 
si ta nesesario. 


Profeshonalnan universitario mester 
traha pa desaroyo di nan pais 


WILLEMSTAD. Réktórnan Universitario regional 
huntu na Santo Domingo a yega na palabrashon ku tur 
partner, tantu abla ingles, franses, spañó komo hulandes 
lo uni forsa pa traha konhuntamente riba fortifikashon 
di union, investigashon i enseñansa superior den Ka- 
ribe. 

Den kuadro di e selebrashon di 50 aña a organisá tambe 
un Youth Forum kaminda hubentut a haña oportunidat 
pa duna input na e plan operashonal di Universities Ca- 
ribbean. 

Na esaki un studiante di UoC tambe a partisipá. Ade- 
mas a institui e belca ku yama Scholarschip Universities 
Caribbean 2020. 

Esaki ta duna kada 2 aña na un studiante di un gradu- 
ate program i ku ta hasi esaki parsialmente na 3 dife- 
rente universidat. Na final e studiante ta haña de fakto 


un diploma ku 3 titulo ariba. 

Rector Magnificus di UoC dr. De Lanooi ehersiendo e 
funshon di vise-presidente di Universities Caribbean, 
den su disertashon a indiká ku Karibe mester adoptá di- 
versidat, pero alabes traha riba unidat, pasobra e pakete 
ku ta brinda na mundu mester bira mas amplio. 

Tambe e ta enfoká ku mester lo - ea profeshonalnan ku ta 
traha pa nan mes pais i ku ta yuda edifiká Karibe. 
Pasobra si Karibe tabatin hende asina nos lo no tabata 
den e situashon di pobresa, eksklushon i desigualdat so- 
sial ku nos t’aden aktualmente. 

Pues pa e motibu ei nos tin ku traha huntu riba nos 
problemanan pa saka Karibe dilanti eradikando pobre- 
sa, eksldushon i desigualdat sosial i distribushon desba- 
lansá di entrada. 

Wes a rechasá peti shon pa hoben Haitiano 

bin biba Kórsou ku su tata 


WILLEMSTAD. For di dos aña pasá Ministerio di Hustisia 
a notifiká un Haitiano ku nan a rechasá su petishon pa laga 
su yu homber ku ta biba na Haiti bin Kórsou pa biba serka 
dje. E Haitiano a apelá pero Minister di Hustisia di aquel 
entonces a pone e apelashon un banda. 

E Haitiano a bai korte kontra e desishon di minister di Hus- 
tisia i tres luna pasá korte a trata e lcaso. 

E Haitiano a bin ku su abogado, i minister a manda dos abo- 
gado pa defendé su kaso. 

Pa regla, no ta atmiti ningun strañero pa residensia na Kór- 
sou sin pérmit. 

Por tin varios argumento dikon minister ta ninga e pérmit, 
entre otro pa motibunan di orden publiko, interes general of 
motibunan ekonomiko. 

Si e tata dje hoben ke pa atmiti su yu bin biba na Kórsou 
pa motibu di relashon familiar esei no ta argumento valido 
pasobra lei di Atmishon i Ekspulshon no ta mete ku asuntu- 
nan familiar. 

Si e hoben tin famia na Haiti esei no ta stroba pa hiba bida 
familiar na su pais natal Haiti. 

Motibu pa esaki ta ku si na momento ku sea mama of tata 
dje mucha laga su yunan atras, a ldbra e relashon familiar 
sigur si nan tin mas ku 5 aña separá. 

Kondishon pa atmiti e hoben ta ku e tin 18 aña, e ta studi- 
ando i ta depende finansieramente di su mayornan. 



Tata dje hoben ta biba for di 2002 na Kórsou i e mama ta na 
Korsou for di 2003. 

Dia e tata a bandoná Haiti, e mucha a keda serka su mama 
i dia e mama a bin Kórsou ela keda serka su tanta di parti 
di su tata. 

I einan e kabuya ta sinta: e tata Haitiano no ta para bórg pe 
yu pasobra ela bandoná su famia masha tempu kaba. 
es más, e no ta forma parti di famia di su tata i manera ku 
no tin kuestion di reunifikashon di famia. 

E hoben no a biba serlca su tata for di 2002 te ku 2016 i e 
hecho ku e tata tabata bishité tur aña no ta kambia e situ- 
ashon di separashon. 

Por lo tantu wes tambe a haña e desishon di minister kore- 
kto den e kaso i e mucha no por bin biba na Kórsou. 


Charla riba integridat 
i korupshon na Kbrsou 
den tempu aktual 

WILLEMSTAD. Dia 27 di november Partido Nashonal 
ta organisá un mini konferensha riba e tema ‘integridat’ 
i ‘korupshon’ 7’or di anochi den Sentro Kultural Kór- 
sou. Orador lo ta drs. Nelly Schotborgh, na nómber di 
Fundashon Kórsou Transparente. 

Fundashon Kórsou Transparente ta un fundashon ku ta 
kolaborá ku Transparency International. E fundashon 
ta komprometé su mes pa engrandesé e konsiensha di e 
konsekuenshanan destruktivo di kondukta no-integro i 
korupshon na Kórsou. Riba término e fundashon aki lo 
bira un chapter di Transparency International. 


Drs Nelly Schotborgh ta kriminólogo i antropóloga kul- 
tural. Ela kaba su estudionan na 1993 na Universidat 
di Utrecht i despues ela haña e titulo di Certified Fraud 
Examiner. Na Hulanda ela traha pa Centrale Recher- 
che Informatiedienst. For di 1999 e ta biba na Kórsou 
i e ta laborá riba e tereno di investigashon finansiero- 
forénsiko. Den e periodo di 2012 -2013 ela labora pa 
Transparency International i lcomo investigadó prinsi- 
pal a ehekutá e trayekto di e “National Integrity Assess- 
ment” na Kórsou. 

Alctualmente e ta dosente di Kriminologia i Corporate 
Governance na Universidat di Kórsou i lcomo ‘dosente 
integridat’ e ta konektá na e Opleidingsinstituut Recht- 
shandhaving en Veiligheid. Drs. Nelly Schotborg alctual- 
mente ta finalisando su Phd-thesis tokante e lcous anan 
di froude publiko i korupshon den e parti di Karibe di 
Reino. 

A identifika e sektornan den kual no a inverti durante promé gabinete 


WILLEMSTAD. Un otro konldushon ku e parlamen- 
tario Curtley Obispo a saka despues di a studia sifranan 
ouditá i kontrolá i publiká (ku aparentemente ningun 
hende ta lesa), ku durante e promé 3 aña i 82 dia: 

(1) e promé 3 añanan a deskuidá hopi henter e infra- 
struktura di Pais Kórsou, 

(2) den di dos parti di aña 2013 a logra porfin di fia 
62.6 mion florin pa inverti solamente den infrastruk- 
tura edukativo, sosial i di karetera i 

(3) Gobiérnunan di e tempu ei no a fia sén i no a inverti 
entre otro den: 

- (a) un hospital general nobo, 

- (b) ekipo, edifisio i material pa polis, brantwer i am- 
bulans, 

- (c) riolering, (d) edifisionan gubernamental, 

- (e) kasnan di kuido pa hende grandi, 


- (f) hafnan di piskadó i 

- (g) verkaveling di terenonan pa traha kas i pa tambe 
stimulá empresa i agrikultura. 

Segun Parlamentario Curtley Obispo, e uniko manera 
segun lei for di 10 óktober 2010 ku por inverti den in- 
frastruktura di Pais Kórsou, ta di fia sén via kuenta di 
kapital lokual no tabata e kaso durante e promé 2 aña i 
82 dia di Pais Kórsou. 

No por a fia sén konforme artikulo 85 insiso 2 i artikulo 
87 di Areglo di Estado di Kórsou. 

Sifranan ouditá, fiha i publiká ta mustra bon lda ku no 
por a fia sén pasombra a manehá finansa publiko ku un 
défisit, un pérdida pa Pais Kórsou i pa Pueblo di Kór- 
sou. Pues un défisit, un pérdida, akumulá di 290.2 mion 
florin pa loke ta e kuenta koriente (gewone dienst) di 
Pais Kórsou, e promé 2 aña i 82 dia di Pais Kórsou. 


Pa resolvé problema 
di seguridat gobiernu 
mester hasi kompromido 

WI LLE MSTAD Konsiente di e situashon di falta di 
seguridat na Kórsou, gobiérnu mester komprometé pa 
kumpli ku artikulo 7A:1614 di nos kódigo sivil. 

= Organisá un konferensha pa fiha posishon 
pa nos seguridat. 

= Instalá un plataforma ku 

representantenan di e siguiente organisashonnan: 
= Kompanianan partikular pa vigilá e 
parti komersial; 

= Trahadónan den seguridat pa nan derechinan; 

= Institutonan di training pa por hinka 
e trainingnan den otro. 

= KPC, pa wak kiko e agente di seguridat 
mester hasi promé ku polis yega. 

= Servisio di ambulans meskos. 

= Inspekshon di labor. 

= CTB, pa hospitalidat. 

= Seguridat di CPA pa si mester di 
sosten den kalamidat. 

= Seguridat di aeropuerto i refineria meskos. 


= Brantwer, pa e agente di seguridat sa di 
preveni, kombati i kalamidat. 

Defensa, pa tur agentenan di seguridat ku tabata den 
servisio militar tene nan mes slcérpi pa si tin situashon- 
nan di krisis of kalamidat. 

Revisá: “Kwalificatiedossier” ku ministerio di SOAW na 
2014 a enkargá KBB pa desaroyá pa e selctor di seguri- 
dat i si ta nesesario adapt’é. 

Revisá e konsepto di lei pa kompanianan partikular di 
seguridat for di 2001, si ta nesesario ahuste i pas’é. 
Mester pone eksigensianan pa tur kompania i agentenan 
di seguridat. 

Tur kompania i agentenan di seguridat mester ta akredi- 
tá pa funshonnan ku nan ta praktiká. 

Tur agente di seguridat mester kana ku su lisensia di tur 
su kalidatnan. 

Un agente di seguridat mester tin lisensia minirno di 
asistente di seguridat, agente di seguridat i esnan lcu spe- 
sialidat manera EHBO, kandela, krisis, haf, aeropuerto, 
refineria, protekshon personal, atministrativo etcetera. 

Resolushon pa problemátika 
di seguridat den nos pais 



ora 


WILLEMSTAD. Djasabra 17 di novémber durante entre 7or pa 9or di anochi 
e fundashon “Ban Huntu”, ku militar i eks militarnan kurasoleño a funda, a 
organisá un mini konferensha riba seguridat pa e siguiente motibunan: 
Seguridat ta fundamental pa desaroyo di un sosiedat. 

E nivel di seguridat no ta na e 
nivel deseá aktualmente. 

Ta eksplotá hopi trahadó 
di seguridat den forma di 
sldabitut moderno. 

Hopi trahadó den seguridat 
ta keda eksponé na peliger. 

Tur esakinan ta pasa pa mo- 
tibu ku ken ku ta ta habri un 
kompania di seguridat, pone 
ken ku ta traha komo agente 
di seguridat, sinta lda pa 
kumpli ku e trabou, siendo 
gobiérnu no ta hasiendo mu- 
chu pa evitá situashonnan 
ku no ta kuadra at all ku lei i 
sikiera seguridat. 

Artikulo 7A: 1614 di nos kó- 
digo sivil tabata e base pa e 
mini konferensha. 

E areglo ta bisa ku e dunadó 
di trabou ta obligá pa propor- 
shoná i mantené lokalidat, 
hérmént i instrumentonan 
ku ta e sistema ku e ta proveé 
seguridat i protekshon pa e 
trahadó su kurpa, integridat 
i propiedat kontra peliger en 
konekshon ku e labor ku e ta 
presta. 


Señor Clarson Gomez, Ins- 
pektor di polis i direktor di 
Zemog Security Training B.V 
a splika kiko ta seguridat en 
general na plaka child. 

Señor Rudsel “Djo” Marche- 
na ku a traha hopi aña komo 
“ploeg leider” den seguri- 
dat na S.VB a splika kon un 
rooster mester ta hinká den 
otro. 

Señor Kenneth Valpoort, 
presidente di Horecaf a 
elaborá riba kiko tur sindi- 
kato por yuda ku e situashon 
aki. 

Señor Marlon Regales, in- 
struktor, veterano di armada 
i konsehero den seguridat a 
splika kiko por ta un solush- 
on riba término kórtiku, me- 
diano i largu plaso. 


'Çcut&uit '%o*ue & @ne#uato>ut 

Gradicimento 

Rumannan y demas Famia kier a manda, 
un palabra di gradicimento na tur esnan , 
cu na un manera of otro a duna nos 
sosten , consuelo, forsa y a compaña nos 
durante e tempo dificil di fayecimento y entiero di 
nos ruman difunto stima 



Maria V. Pourrier 

Un danki especial ta bai na : 

Docternan y Personal di Dialyse Centery HOH, 
Tur e drivers nan di Lite Life, 

E Personal di Wonden poli. 

Na tur cu a manda nan condolencia via, 
carchi, flor, email, whatsapp y haci yamada of un 
donacion. 

Boso muestra di atencion ta hopi apresia y un gran 
consuelo pa nos tur 


w 


SKOA 

STICHTING KATHOLIEK ONDERWIJS ARUBA 


"Cada bida ta un regalo 
No ta importa con cortico 
No ta importa confragil 
Cada bida di berdad ta un regalo" 

Ta anuncia fayecimento di 

Miguelangel L. Sepulveda Clase 

Stichting Katholiek Onderwijs Aruba ta hopi 
agradecido di por a conoce Miguelangel como 
un alumno di St. Aloysius School. 

Cu Miguelangel sosega na pas den Reino di Señor. 
Nos mas profundo condolencia na su henter famia, 
coleganan alumno di scol y demas amigo y conocirnan. 


Kv$om 

'?u*ten<zl & @ne«H4to>uf 

Drenta su portanan cu gradicimento, 
drenta su tempel cu cantica di alabansa, 
glorific’e, bendiciona su Nomber. 
Salmo 100:4 

Cu dolor na nos curazon 
nos ta anuncia fayecimento di: 



Maria Dirksz 

Mihor conoci como "Tanchi la” 
*02-05-1953 -+15-11-2018 

Acto di entiero lo wordo anuncia despues 


Ai$wa 

'2u*tenal *i¥ome £ 0iem<ztonu 

" Dios es mi pastor; nada me faltará. 

En lugares de delicados pastos me hará yacer: Junto á 
aguas de reposo me pastoreará. Contortará mi alma; 
Guiárame por sendas de justicia por amor de su 
nombre" Salmo 23 

Anunciamos el fallecimento de: 



Miquelangel Luis 
Sepulveda Clase 

*11 september 2010 - fl 5 noviembre 2018 

Abuelos: Lauriano Robert 

Elpidia Nuñes de Robert 
Luisa Diny 

Mama: Arabel Noemy Sepulveda Clase 

Papa Junior Diny 

Rumanan: Junior Alexander Sepulveda Clase 

Alexa Juriani Sepulveda Clase 
Esther Aleandra Sepulveda Clase 

Tia: Jocasta Ubaldo Amparo 

Y demas famia na Aruba y Santo Domingo 

Se invita al acto de despedida y cremacion que sera el 
mrtes 20 de noviembre 2018 en Aurora Funeral Elome 
de 2 á 4 de la tarde. 

Ki alegria, ora nan a bisa mi: 

"Ban cas di Señor” 

Y awor ata mi aki para na bo porta Señor. 
Salmo 122 

Cu inmenso dolor na nos curason, pero conforme cu 
boluntad di Dios, 
nos ta anuncia fayecimento di 



Sr. Vdo. Federico Arends 

Mihor conoci como: “Didi” 
*25-09-1925 - tl 4-11 -2018 


Na nomber di su: 
Mayornan: 

fCarlos y tMonica Arends-Oduber 

Esposa: 

t Johanna Arends-Werleman 

Yiunan: 

Helena y Nicolas Gei y famia 
Monica Arends y famia 

Ruben y Rosa Arends y famia 

Mai (Mario) y Lily Arends y famia 

Nieto(a)nan: 

Cedric y Josmira y famia 

Jessica y Jimmy y famia 

David y famia 

Steven y Chantalle y famia 

Francis y Marie 

Jean-Marc y Julie 

Bisanieto(a)nan: 

Josyanne, Isabella, Amilia, 

Christian, Kayleigh, Sophia 

Rumannan: 

tMimia Arends 

tAlberto Arends 

tAbelina Ras y famia 

tJuan Encarnacion Arends y famia 

Rosalia Danje-Arends y famia 

Lucila Dirksz-Arends y famia 

Cuña: 

Luisa y Simon Tromp y famia 


Sobrino-y sobrinanan (mucho hopi pa menciona), 
comer y compernan, tur bisiña- y conocirnan 


Demasfamia: Gei, Arends, Figaroa, Dañe, Ras, Danje, 
Dirksz, Koolman, Olivier, Pijls, Larmonie, Croes, Martis, 
Werleman, Winterdal, Peterson, Henriquez, Thodé, 
Maduro, Helder, Curiel, Willems, Mathilda, Danies, 
Oduber, Rosel, Geerman 

Ta invita pa e acto di entiero cu lo tuma lugar diamars 
20 di november 2018 di 2’or pa 4’or di atardi na misa 
Inmaculada Concepcion, despues saliendo pa 
Santanan catolico na Sta. Cruz. 

Oportunidad pa condolencia: Aurora Funeral Home, 
dialuna 19 di november 2018 di 7’or pa 9’or di anochi. 

Despues di entiero no ta ricibi bishita di condolencia na 
cas. 


A$on 

ÇeMevaé 

"Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Nos ta anuncia fayecimento di: 



Carlos Correa 

*20-09-1928 - 115-11-2018 

Na nomber di su: 

Yiunan: Osbaldo Correa y famia 

Nuris Y Robby Gomez-Correa y famia 
Bertha y Otto Osorio Gomez y famia 

Manerayiuna: Ruben Marinyfamia 
Luchito Marin y famia 
George Marin y famia 
Elio Marin y famia 
Nidia Marin y famia 

Nieto(a)nan : Omar Gomez, Monique Correa, 

Jeanine Correa, Xiomy y Xoan Albertsz 

BisanietonanKyara y Keylee 

Yiunan di criansa : Nedia, Jorge, Elio, Javier, Paulina y 
Luchito 

Ruman di criansa: Reinaldo, Silvia, Stella, Dernis, 
Chispita, Judith y famia, 

Manera ruman: Marciana Caraballo y yiunan 
Iha: Lee-an Albertsz 

Jose Antonio y La Nena Ariza-Gomez y yiunan 
Consentida: Carmen Perozo 

Primo y primanan, sobrino y sobrinanan, bisiñanan, 
conocirnan 

Demas famia: Correa, Gomez, Ariza, St Jago, Albertsz, 
Caraballo, Tromp, Leonard, Fingal y Perozo 

Ta invita pa acto di despedida cual lo tuma lugar na 
Aurora Funeral Home diaranson 21 di november 2018 
di 2’or pa 4’or di atardi. Cremacion lo tuma lugar den 
seno familiar. 

Disculpa nos si den nos tristesa nos por a lubida 
caulkier famia of conocir 


A^ra 

sp®-—- 

Çcatetaé £ @ne*Ha& vuf 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu hopi tristesa pero conforme cu boluntad di Dios nos 
ta anuncia cu a bai laga nos den brasa di Señor: 



Gertrudis Geerman 

*15-11-1932 -118-11-2018 
Mihor conoci como Truus of Tuda 

Acto di entiero lo wordo anuncia después 


A^ra 

- *y 

ÇcMerud £ ^nematcncf 

Gradicimento y Invitacion 

Den nomber di famia nos kier a gradici tur cu durante 
di Maximo Tromp su enfermedad semper tawata 
pendiente di dje Na tur cu después di fayecimento a 
brinda nan sostén y apoyo na famia atraves di mensaje 
jamaday nan presencia. Boso muestra di atenshon 
tawata un gran consuelo pa nos. 

Aunke bo sonrisa a disparce pa semper y bo man nos 
no por tene mas, Nos tin asina tanto recuerdo di e 
persona tan stima, Bo recuerdo ta nos tesoro, di cual 
nunka nos lo separa, Dios tin bo den su reino y den 
nos curazon semper lo bo ta. 


% 


i ” 

i 



Maximo Tromp 

Invitacion pa 3 Sacrificio di 
misa cual lo tuma luga dianan. 

Diamars 20 november 2018 pa 8’or di mainta, 
Diabierna 23 november 2018 pa 7’or di anochi y 
Diadomingo 25 di november 2018 pa 6‘or atardi na 
misa Fatima na Dakota. 

Despues di misa lo tin un rosario na cas: 
Papayastraat 9 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
g sKirbi e palabranan: “Ami Kier Abona” 



UKe nos riba facebooK 

Keda “up to date” g MKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 




















